KKD, MCMC diminta pantau hantaran naratif kaum, agama oleh ahli politik

0

BANGI, Sabtu – Datuk Seri Dr Ahmad Zahid Hamidi meminta Kementerian Komunikasi dan Digital (KKD) khususnya Suruhanjaya Komunikasi dan Multimedia Malaysia (MCMC) memantau sebarang hantaran bernaratifkan kaum dan agama dicetuskan ahli politik seperti didedahkan menerusi kajian Pusat Kewartawanan Bebas (CIJ).

Timbalan Perdana Menteri berkata, kajian dilaksanakan, CIJ yang menyatakan bagaimana orang polit ik menggunakan isu agama dan perkauman sempit, harus diselesaikan.

“Jadi dapatan kajian oleh CIJ ini memperlihatkan bahawa isu sempit agama, kaum sengaja dibangkitkan untuk kepentingan politik, malah fatwa yang pernah dikeluarkan oleh seorang pemimpin parti politik, mengkafirkan parti politik yang lain atau mengharamkan apa dilakukan oleh ahli sebuah parti, masih tidak ditarik balik.

“Ini mewujudkan perpecahan dalam kalangan pengikut parti yang berbeza tetapi menjadi penganut agama yang sama. Saya harap KKD melalui MCMC harus memantau ‘posting’ dan tulisan yang menjurus ke arah itu,” katanya.

Beliau berkata demikian pada sidang media selepas menyempurnakan sesi libat urus Program TABIKA Pra Tahfiz KEMAS di Putrajaya, hari ini. – Berita Harian


KKM nafi pertimbang ambil jururawat asing

0

BANGI, Rabu – Menteri Kesihatan, Dr Zaliha Mustafa menafikan kementeriannya sedang mempertimbang untuk membawa masuk jururawat daripada luar negara bagi memenuhi keperluan di dalam Malaysia.

Sebaliknya, Zaliha berkata, Kementerian Kesihatan (KKM) kini sedang memperhalusi keperluan petugas kesihatan di setiap peringkat.

“Saya ingin menjelaskan bahawa kami di KKM sedang memperhalusi setiap keperluan petugas kesihatan dan bukannya mempertimbangkan untuk mengambil jururawat luar negara,” ciapnya melalui laman Twitter pada Rabu.

1/2
Saya ingin menjelaskan bahawa kami di
@KKMPutrajaya
 sedang memperhalusi setiap keperluan petugas kesihatan dan bukannya mempertimbangkan untuk mengambil jururawat luar negara.
https://t.co/zEhSGT0db9

— Dr Zaliha Mustafa (@DrZalihaMustafa)
May 31, 2023

Artikel berkaitan

Johor kesan Orang Asli dieksploitasi demi kepentingan peribadi

Naratif dibawa Anwar didakwa gagal tarik sokongan Melayu

PN dominasi Kedah, PH kekal di Pulau Pinang

KPM sedia Program Lima Minit Antirokok/Vape kekang murid ketagih e-rokok

Jumlah Mangsa Banjir Terus Menurun, Bawah 40,000 Orang

Terdahulu, media melaporkan, KKM sedang mempertimbang keperluan mengambil jururawat dari luar negara bagi memenuhi keperluan hospital swasta yang mengalami masalah kekurangan jururawat.

Mengulas lanjut, Zaliha yang juga Ahli Parlimen Sekijang itu berkata, kerajaan sentiasa mengutamakan jururawat tempatan yang sudah meluangkan masa demi kesihatan rakyat.

“Kerajaan sentiasa menghargai dan memberikan sokongan kepada jururawat tempatan yang berkorban masa serta tenaga demi menjaga kesihatan rakyat Malaysia,” katanya.


PAS ditawar sertai Kerajaan Perpaduan, Nga sifatkan cerita dongeng

0

BANGI, Rabu – Kabinet setakat ini tidak pernah mengadakan sebarang perbincangan mahu pun tawaran terhadap parti PAS untuk menyertai Kerajaan Perpaduan.

Menteri Pembangunan Kerajaan Tempatan (KPKT) Nga Kor Ming menyifatkan dakwaan PAS Tan Sri Abdul Hadi Awang berhubung perkara berkenaan sebagai satu cerita dongeng dan rekaan daripada pemimpin tersebut.

“Saya sahkan satu perkara, Kabinet tidak pernah bincang dan tidak ada seorang pun pemimpin senior yang menawar dan menjemput PAS untuk sertai Kerajaan Perpaduan.

“Perdana Menteri Datuk Seri Anwar Ibrahim dan Timbalan Perdana Menteri Datuk Seri Fadillah Yusof pun nafi dakwaan Abdul Hadi,” katanya yang juga Naib Pengerusi Kebangsaan DAP pada pemberita selepas lawatan kerjanya di sekitar Pekan Sekinchan, Sabak Bernam, Selangor pada Rabu.

Sementara itu, ketika mengulas dakwaan dan khabar angin berkaitan akan berlaku pertukaran pentadbiran kerajaan negeri Perak Julai depan, Nga yang juga Pengerusi DAP Perak memaklumkan perkara sedemikian tidak akan berlaku.

Artikel berkaitan

Belanjawan 2023: Vape, rokok elektronik akan dicukai

Pemimpin Perlu Main Peranan Tahu Skop Kerja – BERJASA

Annuar Musa antara 10 bekas pemimpin UMNO isi borang sertai PAS

Wajar tolak SIS, perjuangan bercanggah dengan ajaran Islam

Datuk Dr. Zulkapli – Ketua Pengarah Perkhidmatan Awam yang baharu

“Pilihan Raya Negeri (PRN) Perak lima tahun lagi iaitu pada 2027. Namun PRN Selangor, dua bulan lagi. Itu saya tahu dan itu memang sudah sah,” katanya.

Sebelum ini, Ketua Pembangkang Perak Razman Zakaria yang mendakwa beberapa Ahli Dewan Undangan Negeri (ADUN) kerajaan ada datang berjumpanya ketika khabar angin wujud gerakan untuk menumbangkan Kerajaan Perpaduan di negeri itu. — BERNAMA


Pihak luar terbabit lakukan perlombong haram nadir bumi – Aminuddin

0

BANGI, Rabu –  Penglibatan pihak luar dipercayai terbabit dalam perlombongan haram nadir bumi di Negeri Sembilan.

Menteri Besar, Datuk Seri Aminuddin Harun berkata, kerajaan negeri tidak menolak kemungkinan itu berdasarkan pemerhatian terhadap kepakaran yang digunakan dalam aktiviti perlombongan haram tersebut iaitu di Seri Menanti, Kuala Pilah dan Titi di Jelebu.

Beliau bagaimanapun berkata, siasatan masih diteruskan oleh pihak Pejabat Pengarah Tanah dan Galian Negeri Sembilan dan Jabatan Mineral dan Geosains Negeri Sembilan bagi mengenal pasti pelaku sebenar aktiviti berkenaan.

AMINUDDIN Harun dalam sidang akhbar selepas mempengerusikan Mesyuarat Mingguan Exco di Wisma Negeri, Seremban hari ini.

“Bukan rakyat tempatan sahaja terlibat juga warganegara asing, ia sedang disiasat. Mungkin orang luar kerana ada kepakaran tertentu (digunakan) itu mungkin dan kita jaga dengar dari maklumat diperoleh, mungkin tidak tepat, tetapi jika betul, ia harus diberikan perhatian serius.

“Kita tidak pernah, kita tiada kepakaran tentang cari gali tersebut, itu memerlukan latihan dan kepakaran yang baik, perlukan ahli-ahli geologi bagi memastikan hasilnya,” katanya dalam sidang akhbar selepas mempengerusikan Mesyuarat Mingguan Exco di Wisma Negeri di sini hari ini.

Minggu lalu, kerajaan Negeri Sembilan mendedahkan satu aktiviti perlombongan haram nadir bumi ditemukan di Kampung Sikai, Seri Menanti di Kuala Pilah pada 16 Mei lalu melalui aduan yang diterima oleh Pejabat Daerah dan Tanah Kuala Pilah.

Susulan penemuan tersebut, siasatan bersepadu oleh Pejabat Daerah dan Tanah Kuala Pilah, Pejabat Pengarah Tanah dan Galian Negeri Sembilan dan Jabatan Mineral dan Geosains Negeri Sembilan dan Melaka dengan bantuan Polis Di Raja Malaysia telah dijalankan.

Hasil siasatan mendapati wujud aktiviti perlombongan dengan menggunakan peralatan yang menjurus kepada perlombongan nadir bumi di atas dua lot tanah milik.

Kemudian, satu lagi aktiviti yang sama dikesan dan kali ini di sebidang tanah pertanian di Sungai Muntoh, Titi, Jelebu.

Aminuddin dalam pada itu berharap supaya siasatan dapat diteruskan supaya pelaku aktiviti tersebut dapat diambil tindakan undang-undang dengan kadar segera.


PRN Selangor: Pembahagian kerusi PH 83 peratus, utama parti menang

0

BANGI, Selasa – Persetujuan pembahagian kerusi menjelang Pilihan Raya Negeri (PRN) bagi parti komponen Pakatan Harapan (PH) di Selangor sudah mencapai 83 peratus selesai.

Menteri Besar, Datuk Seri Amirudin Shari berkata,setakat ini perbincangan berjalan lancar antara PH dan Barisan Nasional dan keutamaan kerusi diberi kepada parti yang menang pilihan raya itu sebelum ini.

“Setakat ini belum mendapat kelulusan daripada pimpinan tertinggi dan jika ada perubahan, saya rasa ia tidak besar.

Beliau berkata pada sidang media selepas Majlis Pelancaran Program Jualan Mega Ehsan Rahmah (JER) di Dewan Serbaguna Majlis Perbandaran Ampang Jaya (MPAJ) AU2, Taman Keramat di Kuala Lumpur, hari ini.

Artikel berkaitan

JKDM siasat kes penyeludupan dadah ke Australia

Lima ADUN keluar UMNO sertai Gagasan Rakyat

Asyraf Wajdi tidak pertahan jawatan beri laluan muka baharu

Zeti nafi Najib rujuk derma kerabat Arab Saudi kepada BNM

Petisyen Parlimen Segamat ditolak, Ramasamy kemuka rayuan

Mengulas lanjut, Amirudin berkata, berdasarkan perjanjian setakat ini, parti yang menang akan dikekalkan di kerusi berkenaan.

Selain itu, beliau berkata, calon yang akan bertanding pada PRN akan datang akan mengetengahkan muka baharu dan calon lama.


Rayuan SIS batalkan fatwa JAIS didengar Ogos depan

0

BANGI, Rabu
–
Mahkamah Persekutuan menetapkan 21 Ogos depan untuk mendengar permohonan Sisters In Islam (SIS) Forum (Malaysia) (SIS Forum) untuk mendapatkan kebenaran merayu dalam usaha membatalkan fatwa yang dikeluarkan oleh pihak berkuasa agama Selangor yang mengisytiharkannya sebagai menyeleweng daripada ajaran Islam.

Tarikh itu disahkan oleh peguam SIS Forum A. Surendra Ananth dan peguam Yusfarizal Yussoff yang mewakili Majlis Agama Islam Selangor (MAIS), ketika dihubungi Bernama.

Pada 14 Mac lalu, Mahkamah Rayuan dalam keputusan majoriti 2-1, menolak rayuan yang dikemukakan kumpulan hak wanita itu dan salah seorang pengasas bersamanya Zainah Mahfoozah Anwar untuk membatalkan fatwa itu.

Mahkamah Rayuan memutuskan fatwa yang disediakan oleh Jawatankuasa Fatwa Negeri Selangor bukanlah keputusan muktamad dan dengan itu tidak boleh dicabar melalui permohonan semakan kehakiman.

Artikel berkaitan

Serahkan Semula Tugas Kepada Pdrm & Atm

Pas kekal jadi pembangkang konstruktif, tidak sertai Kerajaan Perpaduan

Isu politik Melaka tidak jejas persediaan UMNO bagi PRN

Ahmad Zahid arah bina jambatan Bailey di Selancar

Amirudin, isteri datang buang undi menaiki motosikal vespa

SIS Forum dan Zainah merayu kepada Mahkamah Rayuan selepas mereka tidak berjaya dalam usaha mereka di Mahkamah Tinggi untuk membatalkan fatwa itu.

Permohonan semakan kehakiman mereka telah ditolak oleh Mahkamah Tinggi pada 27 Ogos 2019.

Dalam kes sivil, pihak litigan perlu mendapatkan kebenaran sebelum boleh meneruskan rayuan ke Mahkamah Persekutuan.

“Fatwa itu, yang diwartakan oleh Kerajaan Negeri Selangor pada 31 Julai 2014, telah mengisytiharkan bahawa SIS Forum, individu dan kumpulan yang mengamalkan fahaman liberalisme serta pluralisme sebagai sesat dan menyeleweng daripada ajaran Islam. ”

Fatwa itu juga mengarahkan mana-mana penerbitan yang mengandungi pandangan liberal dan plural hendaklah diharamkan serta dirampas selain meminta Suruhanjaya Komunikasi dan Multimedia Malaysia untuk menapis laman sesawang sosial yang bercanggah dengan ajaran Islam serta hukum syarak.

Dalam notis usul memohon kebenaran itu, kumpulan berkenaan telah mengemukakan 10 persoalan undang-undang untuk diputuskan oleh Mahkamah Persekutuan.

Antara persoalannya adalah sama ada fatwa, yang pernah dikeluarkan dalam Warta di bawah Seksyen 48(6), Enakmen Pentadbiran Agama Islam (Negeri Selangor) 2003, adalah satu bentuk undang-undang subsidiari dan/atau perundangan yang diwakilkan. – BERNAMA


Suspek 1MDB, Kee Kok Thiam mati mengejut akibat strok

0

BANGI, Rabu –  Polis mengklasifikasi kematian Kee Kok Thiam yang dikaitkan dengan ahli perniagaan dalam pelarian, Jho Low sebagai mati mengejut (SDR).

Ketua Polis Selangor, Datuk Hussein Omar Khan berkata, kematian ahli perniagaan, Kok Thiam, 56, yang juga rakan rapat Jho Low, disebabkan faktor kesihatan.

“Kes ini polis siasat sebagai SDR (mati mengejut) dan tiada unsur jenayah,” katanya ketika dihubungi, Berita Harian hari ini.

Terdahulu, Firma Guaman Valen, Oh & Partners dalam kenyataan hari ini, memaklumkan, anak guam mereka meninggal dunia pada Isnin lalu di sebuah hospital akibat strok.

Memetik Berita Harian, ahli perniagaan yang dibawa pulang Suruhanjaya Pencegahan Rasuah Malaysia (SPRM) pada 3 Mei lalu itu terbabit dalam siasatan lanjut berkaitan penyelewengan dana 1Malaysia Development Berhad (1MDB), disahkan meninggal dunia.

Artikel berkaitan

BN Terengganu Tanding Solo Semua Kerusi

UMNO Runding Dengan Kerajaan Bila PRU15

Yayasan Maghfirah Puji Usaha Koordinasi Sukarelawan Di Selangor

UPIN IPIN meninggal?

Dr Radzi Hassan Ketua Pengarah Kesihatan baharu

Kee Kok Thiam, bekas pembantu kepada Jho Low meninggal dunia akibat strok.

Peguamnya berkata, Kok Thiam yang juga sekutu rapat Jho Low,  itu dilaporkan meninggal dunia di hospital kelmarin.

“Kami menggesa semua pihak tidak melayan sebarang spekulasi berhubung peristiwa malang ini dan memberi ruang kepada keluarganya untuk bersedia atas pemergiannya,” kata Valen, Oh & Partners dalam satu kenyataan hari ini.

Media malam tadi melaporkan kematian Kee.

Menurut sumber, walaupun suspek meninggal dunia, namun siasatan SPRM terhadap ahli perniagaan itu tetap berjalan.

“SPRM kini berjaya mengesan kembali kira-kira AS$5 juta (iaitu) aset dan wang tunai 1MDB di Singapura.

“Siasatan SPRM tetap berjalan bagi mendapatkan semula dana-dana 1MDB yang dikaitkan dengan mendiang,” katanya ketika dihubungi hari ini.

Terdahulu, tular satu pemberitahuan memaklumkan mengenai kematian mendiang ahli perniagaan, Kee Kok Thiam, 56.

Mendiang dijangka dikebumikan di tanah perkuburan cina Jinjang Selatan, jam 10 pagi ini.

Sebelum ini, media melaporkan, Kok Thiam dan Jho Low,  dipercayai berada di Macau, selepas menghilangkan diri pada 2018.

Sumber berkata, hasil penggeledahan rumah lelaki berkenaan pada 3 Mei lalu juga, kira-kira RM30 juta termasuk aset dan akaun dikaitkan 1MDB diperoleh ahli perniagaan itu kemudian dibekukan.

Lelaki berkenaan yang juga seorang bekas pegawai 1MDB diserahkan notis perintah untuk hadir ke Ibu pejabat SPRM Putrajaya pada 10 pagi, 3 Mei lalu, selepas dia dibawa pulang SPRM ke Malaysia bagi siasatan lanjut berkaitan penyelewengan 1MDB dan SRC International.


Wan Saiful fail notis, afidavit ketepi tuduhan rasuah

0

BANGI, Rabu – Ahli Parlimen Tasek Gelugor, Datuk Wan Saiful Wan Jan, memfailkan notis permohonan dan afidavit sokongan untuk mengetepikan dua pertuduhan rasuah dihadapinya atas alasan ia cacat.

Menerusi notis sama, Wan Saiful juga memohon mahkamah mengeluarkan perintah supaya beliau dilepas tanpa dibebaskan atas pertuduhan atau perintah lanjut difikirkan wajar dan manfaat.

Peguam bela Wan Saiful, Amer Hamzah Arshad, berkata pihaknya membangkitkan bantahan awal terhadap pertuduhan dihadapi anak guam menerusi notis berkenaan.

“Notis itu disokong dengan afidavit sokongan, yang mana kedua-duanya sudah diserahkan kepada pendakwaan.

“Notis difailkan mengikut Seksyen 173(g) Kanun Acara Jenayah,” katanya ketika prosiding di hadapan Hakim Mahkamah Sesyen, Rozina Ayob, pada Rabu.

Notis itu difailkan di Mahkamah Sesyen di sini, menerusi Tetuan Chetan Jethwani & Company, kelmarin.

Susulan itu, Timbalan Pendakwa Raya, Mohd ‘Afif Ali, mengesahkan sudah menerima salinan notis itu menerusi e-mel pada hari sama ia difailkan.

“Kami perlu menjawab afidavit itu. Kebiasaannya kami memerlukan 14 hari untuk menjawabnya. Paling awal tujuh hari dan paling lambat 10 hari boleh jawab afidavit, sebelum atau pada 9 Jun,” katanya.

Hakim menetapkan 27 Jun depan untuk mendengar notis permohonan dikemukakan wakil rakyat berkenaan.

“Pendakwaan perlu menjawab afidavit sokongan pada atau sebelum 9 Jun.

“Empat hari selepas itu, pihak pembelaan boleh jawab kembali pendakwaan kalau ada,” katanya.

Wan Saiful, 47, didakwa meminta suapan wang daripada Lian Tan Chuan sebagai dorongan membantu syarikat Nepturis Sdn Bhd mendapatkan projek Central Spine Road: Sertik Ke Persimpangan Lebuhraya Pantai Timur daripada Kerajaan Malaysia secara prakelayakan yang jumlah keseluruhannya RM232 juta.

Wan Saiful juga dituduh menerima bagi dirinya suapan wang tunai berjumlah RM6,962,694.54 melalui akaun CIMB Bank Berhad milik syarikatnya WSA Advisory Group Sdn Bhd daripada akaun Maybank Islamic Berhad milik Syarikat Nepturis Sdn Bhd.

Ia sebagai upah membantu syarikat Nepturis mendapatkan Surat Setuju Terima bagi projek itu.

Beliau didakwa melakukan kedua-dua perbuatan itu di Royal Lake Club, Taman Tasik Perdana di sini, pada April 2022 dan di CIMB Bank Berhad Cawangan Bukit Tunku, Taman Tunku, Bukit Tunku di sini antara 8 Julai 2022 hingga 30 September 2022. – BERITA HARIAN


Bekas pelajar IPT bunuh, bakar kekasih berdepan hukuman mati

0

BANGI, Khamis – Bekas penuntut institusi pengajian tinggi (IPT) berdepan hukuman mati kerana didakwa membunuh dan membakar kekasihnya di Jalan Sungai Limau di Sungai Besar, Selangor pada 22 Mei lalu.

Tertuduh, Muhammad Fakhrul Aiman Sajali, 20, hanya mengangguk faham setelah pertuduhan dibacakan jurubahasa di hadapan Majistret Siti Hajar Ali.

Bagaimanapun, tiada pengakuan direkodkan daripada tertuduh selepas jurubahasa membacakan hukuman yang bakal dihadapinya jika sabit kesalahan.

Mengikut pertuduhan, tertuduh didakwa membunuh Nur Anisah Abdul Wahab, 21, di Jalan Benteng Laut, Jalan Sungai Limau pada 22 Mei 2023 kira-kira jam 8.30 malam hingga 23 Mei 2023 jam 8 pagi.

Artikel berkaitan

Mohon Kerajaan Jangan Tangguh, SOP Umrah Diperketat – PAPUH

Sabitan Najib Bersalah Kes SRC Kekal, Aibkan Negara

Muafakat Didukung, Tidak Halang Saingan Secara Demokratik – Annuar

Polis siasat video tular lagu Negaraku kibar Jalur Gemilang, bendera Israel

Kenapa hanya dua wakil bukan Melayu dalam MPPK – DAP

Kes disiasat di bawah Sesyen 302 Kanun Keseksaan yang memperuntukkan hukuman mati.

Tertuduh yang memakai baju T berwarna kuning kelihatan tenang ketika beredar dari Mahkamah Majistret Sungai Besar.

Terdahulu tertuduh yang dibawa dari lokap Ibu Pejabat Polis Daerah (IPD) Sabak Bernam dengan diiringi anggota polis tiba di Mahkamah Majistret Sungai Besar, kira-kira jam 8.55 pagi.

Kes itu dikendalikan Pengarah Pendakwa Raya, Ku Hayati Ku Haron dan Muhammad Afiq Qiwamuddin manakala tertuduh diwakili peguam Khairul Anuar Kashim dan Muhammad Nor Tamrin.

Terdahulu peguam memohon agar pertuduhan yang dihadapi anak guamnya dipindahkan ke Mahkamah Tinggi Malaya secepat mungkin.

Muhammad Nor berkata, ini kerana pihak pendakwaan kekurangan dokumen berkaitan untuk meneruskan perbicaraan kes bunuh itu.

Majistret kemudiannya menetapkan 3 Ogos ini sebagai tarikh sebutan kes.

Semalam, Ketua Polis Daerah Sabak Bernam, Superintendan Agus Salim Mohd Alias mengesahkan tertuduh akan didakwa di Mahkamah Majistret Sungai Besar, hari ini.

Tertuduh dipercayai melakukan jenayah itu secara bersendirian.

Mangsa yang bekerja sebagai pelayan sebuah restoran adalah pasangan kekasih dan telah menjalin hubungan selama setahun. – MALAYSIAGAZETTE


Dewan IKIM runtuh, 6 cedera

0

BANGI, Khamis –  Enam wanita cedera ringan selepas bumbung dewan Institut Kefahaman Islam Malaysia (IKIM) di Jalan Duta di ibu negara,  runtuh pada Rabu.

Jurucakap Pusat Gerakan Operasi Jabatan Bomba dan Penyelamat Malaysia (JBPM) Kuala Lumpur berkata, pihaknya menerima panggilan kecemasan berhubung kejadian pada jam 11.56 pagi.

“Seramai 15 anggota bersama tiga jentera dari Balai Bomba dan Penyelamat (BBP) Sri Hartamas dan BBP Jalan Hang Tuah dihantar ke lokasi kejadian.

Bumbung dewan di Institut Kefahaman Islam Malaysia (IKIM), Jalan Duta, Kuala Lumpur, runtuh, hari ini. – Foto Ihsan Bomba

“Sebaik tiba, anggota mendapati berlaku runtuhan membabitkan keseluruhan bumbung dewan berkenaan,” katanya dalam kenyataan, hari ini.

Katanya, enam mangsa wanita tempatan berusia antara 30 hingga 50 tahun dilaporkan cedera ringan dalam kejadian itu.

Beliau berkata, semua mangsa yang cedera dihantar ke Hospital Kuala Lumpur (HKL) dengan ambulans untuk pemeriksaan lanjut.

“Difahamkan, semua mangsa dikeluarkan oleh orang awam sebelum pihak bomba tiba di lokasi kejadian,” katanya.

Katanya, operasi tamat sepenuhnya jam 12.51 tengah hari tadi dan punca runtuhan masih dalam siasatan.


Jasa, bakti TUDM sentiasa disanjung – Agong

0

BANGI, Khamis – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, menzahirkan ucapan selamat menyambut Hari Ulang Tahun Tentera Udara Diraja Malaysia (TUDM) ke-65 kepada seluruh warga dan veteran TUDM serta semua yang pernah berkhidmat bersama TUDM.

Seri Paduka turut menzahirkan penghargaan dan sanjungan terhadap jasa, khidmat dan bakti TUDM dalam melindungi kedaulatan dan keselamatan ruang angkasa negara.

“Semoga TUDM terus mengorak langkah sebagai satu ketumbukan udara yang moden dalam mempertahankan kedaulatan ruang angkasa negara serta menjadi sebuah angkatan udara disegani dan dihormati di persada antarabangsa,” titah Seri Paduka dalam satu hantaran melalui Facebook Istana Negara.

Pasukan udara dalam Angkatan Tentera Malaysia ditubuhkan pada 2 Jun 1958 dan dikenali sebagai Tentera Udara Diraja Persekutuan (TUDP) ketika itu.

Artikel berkaitan

Pm Arahkan Sidang Media Harian Ops Banjir Oleh Agensi

Peguam Negara gugurkan 16 kes berprofil tinggi sejak 2018

IPG tidak dapat kerana sudah terima elaun bulanan RM450

OPR naik : Bank Negara tidak kejam –  Gabenor

BNM kekalkan OPR 2.75 peratus

Tahun ini, ulang tahunnya disambut dengan tema ‘Kuasa Udara, Perisai Kedaulatan Negara’. – BERNAMA


PN kekalkan formula PRU15 hadapi PRN enam negeri

0

BANGI, Khamis – Proses pembahagian kerusi antara parti komponen dalam Perikatan Nasional (PN) di enam negeri untuk menghadapi Pilihan Raya Negeri (PRN) akan mengguna pakai formula sepertimana pada Pilihan Raya Umum ke-15 (PRU15).

Naib Presiden PAS, Datuk Mohd Amar Nik Abdullah berkata, calon PAS akan dikekalkan di kawasan yang dimenangi parti itu manakala calon BERSATU akan dipertaruhkan di kawasan yang dimenangi UMNO.

“Itulah asas perbincangan kita sepertimana PRU sebelum ini. Mana-mana kerusi yang dimenangi UMNO kita bagi kepada Bersatu bertanding manakala yang di kawasan PAS menang kita kekalkan calon PAS bertanding,” katanya.

Beliau berkata demikian kepada pemberita selepas merasmikan Hari Sayyidina Khadijah di Dewan Besar Pusat Tarbiyah Islamiyah Kelantan (PUTIK) di Kota Bharu, Kelantan hari ini.

Artikel berkaitan

Mindef teruskan rancangan peroleh 18 pesawat tempur ringan

Sanusi didakwa di Mahkamah Sesyen Selayang esok

Hotel Pertama Bertaraf Lima Bintang Adakan Solat Jumaat

Pemuda UMNO saran kerajaan naikkan peruntukan institusi pendidikan agama

Malaysia kutuk pencerobohan terbaharu Masjid Al-Aqsa

Namun, Mohd Amar berkata, beberapa pengubahsuaian peringkat akhir mungkin dilakukan bagi kawasan-kawasan di peringkat negeri Kelantan.

Dalam perkembangan sama, Mohd Amar yang juga Timbalan Menteri Besar berkata, semua senarai akhir calon yang akan bertanding pada PRN negeri itu sudah diserahkan kepada Menteri Besar, Datuk Ahmad Yakob yang juga Pesuruhjaya PAS Kelantan, untuk dimuktamadkan.

“Kita ada tiga calon bagi setiap kerusi. Jadi terpulang kepada Menteri Besar untuk memilih calon mana yang terbaik daripada senarai tersebut.

“Kita juga akan meneruskan amalan biasa dengan mengetengahkan 30 peratus muka baharu yang diyakini boleh mewakili parti. Muka baharu tu tidak semestinya orang muda tetapi orang yang sebelum ini tidak pernah bertanding,” katanya.

Mengulas berhubung permohonan bekas Setiausaha Agung UMNO, Tan Sri Anuar Musa menyertai PAS, Mohd Amar berkata, permohonan tersebut akan diputuskan oleh Jawatankuasa PAS Pusat dalam mesyuaratnya bulan hadapan. – BERNAMA


Polis tahan pelajar Tingkatan Satu pandu kereta

0

BANGI, Khamis – Polis menahan seorang remaja lelaki berusia 13 tahun selepas videonya memandu sebuah kereta di Jalan Rozhan, Machang Bubok, di Seberang Perai, Pulau Pinang semalam tular menerusi media sosial.

Ketua Polis Daerah Seberang Perai Tengah, ACP Tan Cheng San berkata, remaja itu ditahan di rumahnya di Taman Machang Bubok kira-kira 8 malam tadi susulan tular video berdurasi 32 saat tersebut.

“Polis telah mengesan sebuah video memaparkan seorang remaja lelaki memandu kereta jenis Proton Iswara Aeroback bersama beberapa rakannya pada 3 petang semalam. Susulan itu, polis menjalankan risikan dan berjaya menahan pelajar Tingkatan Satu berkenaan.

“Polis turut menahan ibu remaja itu yang berusia lewat 40-an dan menyita kereta tersebut bagi siasatan lanjut. Polis juga sedang mengesan beberapa lagi rakan remaja berkenaan untuk siasatan,” katanya dalam kenyataan hari ini.

Artikel berkaitan

DAP patut tinggalkan PH selepas PRU14 – Shahrir Samad

Yayasan Maghfirah fokus aspek pendidikan, sasar RM600,000 agihan Ramadan

Kerana Musang King – jangan aniaya Orang Asli, bincang sebelum halau

SPRM siasat dakwaan Menteri Pelancongan berlaku rasuah di KLIA

Ahli UMNO dijangka beri sokongan kepada Annuar Musa

Menurut Tan, wanita dan anak lelakinya itu dibebaskan selepas keterangan mereka direkodkan.

Beliau berkata remaja lelaki itu dikenakan tindakan mengikut Seksyen 26 (1) Akta Pengangkutan Jalan (APJ) 1987 iaitu memandu tanpa lesen dan Seksyen 39 (1) akta sama kerana memandu kenderaan motor di bawah umur.

Katanya pemilik kereta iaitu ibu remaja berkenaan turut disaman mengikut Seksyen 39 (5) APJ 1987 kerana membenarkan pemandu bawah umur memandu atau menunggang kenderaan bermotor.  BERNAMA


Tun M sedia kembali bersama Muhyiddin

0

BANGI, Khamis – Tun Dr Mahathir Mohamad mengakui, beliau kini bersedia bekerjasama dengan Pengerusi Perikatan Nasional (PN), Tan Sri Muhyiddin Yassin sekiranya kedua-dua pihak dapat mencapai matlamat yang sama.

Kenyataan terbaharu beliau itu sekali gus membayangkan kedua-dua bekas Perdana Menteri berkenaan berkemungkinan boleh kembali duduk semeja selepas bermusuhan selama lebih tiga tahun.

Lapor MalaysiaNow, Tun Mahathir berkata, usaha untuk memperjuangkan nasib orang Melayu perlu dijadikan antara matlamat utama selain menolak individu yang terpalit dengan isu rasuah atau salah laku jenayah.

Tambah Tun Mahathir, masyarakat Melayu yang berpecah mengikut politik kepartian mengakibatkan parti politik Melayu sukar untuk memperbetulkan sebarang keadaan.

Artikel berkaitan

Allahyarham Tan Sri Ali Hashim Tokoh Jihad Bisnes Yang Disegani

Kerajaan digesa kembalikan nikotin dalam Akta Racun 1952

DAP sambung usaha hapus ketuanan Melayu

Kerajaan akan tambah baik undang-undang kesalahan menghendap

Belanjawan 2023, isu Batu Puteh jadi tumpuan Mesyuarat ke-15 Parlimen

“Kita hendak adakan kerjasama tetapi matlamat mesti ditentukan. Kita (Melayu) berpecah jadi banyak parti, kita hilang kuasa.

“Bila hilang kuasa, kita tidak boleh betulkan keadaan yang merugikan orang Melayu. Sebab itu kita perlu bersatu,” katanya dalam wawancara eksklusif bersama MalaysiaNow di Putrajaya pada Rabu.

BERSATU pimpinan Muhyiddin ditubuhkan pada tahun 2016 selepas beliau dan beberapa pemimpin UMNO dipecat daripada parti itu selepas secara terbuka mengkritik isu 1Malaysia Development Berhad (1MDB).

Penubuhan BERSATU dilakukan bersama Tun Mahathir yang dilantik sebagai Pengerusi sebelum parti itu menyertai gabungan politik Pakatan Harapan (PH) yang akhirnya berjaya menumpaskan Barisan Nasional (BN) pada Pilihan Raya Umum ke-14 (PRU14) pada 2018.

Dua tahun kemudian, Tun Mahathir bagaimanapun dipecat daripada BERSATU selepas berlaku perubahan kerajaan menerusi ‘Langkah Sheraton’ yang menyaksikan kerajaan PH tumbang dan digantikan dengan kerajaan PN yang dipimpin oleh Muhyiddin. – AWANI


Anwar kembali ke PAU selepas 25 tahun

0

BANGI, Jumaat – Perdana Menteri, Datuk Seri Anwar Ibrahim bakal ‘menjejakkan kaki’ ke Perhimpunan Agung UMNO (PAU) 2023 pada 9 Jun ini selepas dipecat daripada UMNO kira-kira 25 tahun lalu.
Kali terakhir beliau berucap pada PAU adalah pada tahun 1998 sebagai Timbalan Presiden UMNO.
Setiausaha Agung UMNO, Datuk Asyraf Wajdi Dusuki berkata, selain Perdana Menteri, PAU kali ini juga menyaksikan keunikan apabila 19 presiden parti yang bergabung di bawah kerajaan turut dijemput untuk hadir.
“Tahun ini, sedikit kelainan dan bertuah kerana PAU akan turut dihadiri Perdana Menteri bersama 19 presiden parti yang bergabung di bawah kerajaan.
“Ini adalah saat bersejarah buat PAU yang akan disertai dengan pelbagai parti yang membentuk kerajaan,” katanya pada sidang media.
Asyraf Wajdi memaklumkan, Perdana Menteri tidak akan menyampaikan ucapan sebaliknya hanya menjadi tetamu kehormat kerana agenda utama adalah ucapan dasar daripada Presiden UMNO, Datuk Seri Ahmad Zahid Hamid.
Beliau memberitahu, PAU 2023 yang akan berlangsung selama empat hari bermula 7 Jun itu akan dihadiri 6,341 perwakilan UMNO dari seluruh negara.
Menurutnya, ia membabitkan 2,888 perwakilan yang akan menghadiri PAU pada Jumaat dan Sabtu, selain 1,159 perwakilan Wanita, 1,160 perwakilan Pemuda dan 1,134 perwakilan Puteri pada Perhimpunan Agung ketiga-ketiga sayap yang akan diadakan serentak pada Khamis.
Beliau memberitahu, antara perkara yang akan disentuh pada perbahasan PAU kali ini adalah mengenai persiapan parti menjelang Pilihan Raya Negeri (PRN) dan isu berkaitan kerjasama di bawah kerajaan Perpaduan.
“Setiap negeri akan ada wakil untuk berbahas. Pada kali ini, kerana kita menjadi sebahagian daripada kerajaan Perpaduan, sudah tentu dijangkakan banyak usul daripada negeri untuk membicarakan soal ekonomi rakyat dan kedudukan serta kepentingan agama,” jelasnya.
Dalam pada itu, Asyraf berkata, PAU kali ini juga bakal menyaksikan beberapa pindaan kepada Perlembagaan parti.
“PAU kali ini juga akan menyaksikan beberapa pindaan dibuat kepada perlembagaan parti, membabitkan peraturan mesyuarat dan mempermudahkan keahlian,” katanya lagi.
Tambahnya, setakat ini sebanyak 56 agensi media termasuk 50 media tempatan yang membabitkan 458 petugas media berdaftar bagi membuat liputan PAU 2023. – AWANI


Eddin Syazlee digugurkan sebagai Pengerusi PN Negeri Sembilan

0

BANGI, Jumaat – Bekas Ahli Parlimen Kuala Pilah, Datuk Eddin Syazlee Shith digugurkan sebagai Pengerusi Perikatan Nasional (PN) Negeri Sembilan berkuat kuasa serta merta.

Kedudukan beliau itu digantikan oleh Timbalan Presiden BERSATU, Datuk Seri Ahmad Faizal Azumu.

Timbalan Pengerusi PN Negeri Sembilan yang juga Pesuruhjaya PAS negeri, Rafiei Mustapha mengesahkan perkara tersebut.

“Ya benar mengenai itu, cuma ia belum diumumkan sahaja (secara rasmi), saya juga telah dimaklumkan sendiri oleh Datuk Eddin menerusi WhatsApp malam kelmarin.

Artikel berkaitan

Tun M dakwa ada pihak sedang bersihkan imej Ahmad Zahid

Perkhidmatan aerotrain KLIA digantung sementara bermula hari ini

Jaga sensitiviti kaum, agama, institusi diraja pada PRN Selangor

Ditembak lebih 20 das, penolong ketua kampung maut

BERSIH Mohon Sembah Tidak Bersetuju Dengan Sultan Johor.

“Apa yang saya terima ini, beliau hanya digugurkan selaku Pengerusi PN Negeri Sembilan tetapi saya tidak pasti sama ada beliau masih lagi Pengerusi (Ketua Badan Pimpinan) BERSATU Negeri Sembilan atau tidak, saya tidak dapat maklumat,” katanya.

Sementara itu, ditanya punca pengguguran tersebut, Rafiei memaklumkan ia di luar pengetahuan beliau.

“Kenapa digugurkan ia di luar pengetahuan saya bagaimanapun saya yakin dalam menghadapi Pilihan Raya Negeri (PRN) kelak, PN sentiasa memikirkan bagaimana cara untuk menghadapi PRN ini dengan langkah yang betul.

“Segala persiapan atau persediaan perlu dibuat mengikut apa yang dirancang, saya tidak pasti sebab utama tetapi saya rasakan kemungkinan besar ada kaitan dengan persiapan untuk menghadapi PRN,” katanya lagi.

Dalam pada itu, beliau mengakui desas-desus akan berlakunya pengguguran Eddin Syazlee sebagai Pengerusi PN Negeri Sembilan telah didengari lebih awal.

“Bagi pihak PAS dalam konteks PN ini kami sebagai parti komponen tetapi hal dalaman dengan parti BERSATU atau parti-parti lain kami pihak PAS hanya mengikutinya sahaja dan juga ambil maklum

“Tetapi kami tidak akan campur tangan jauh walaupun dengar juga tentang desas-desus kemungkinan itu,” katanya lagi. – UTUSAN


Hadi tergamak guna dalil agama salah demi kepentingan PAS

0

BANGI, Jumaat – AMANAH menyifatkan penulisan Presiden PAS, Datuk Seri Abdul Hadi Awang sebagai satu gambaran yang menyifatkan pemikiran beliau sebagai kerdil.

Naib Presiden AMANAH, Datuk Seri Dr Mujahid Yusof Rawa berkata, pemimpin PAS itu sanggup menggunakan hadis yang palsu semata-mata mahu menuduh Pakatan Harapan (PH) dan sebahagian pemimpin Melayu yang lain.

“Minda Presiden tulisan Hadi sering mempergunakan dalil agama dengan konteks yang salah untuk kepentingan PAS. Kali ini Hadi cuba menyatakan PH dan pemimpin Melayu (selain dirinya) berbohong.

“Tuduhan seperti ini cukup berat. Apatah lagi berdalilkan hadis yang tidak kena pada konteks dan tempatnya,” katanya.

Artikel berkaitan

Peluang Khairy jadi MB lebih terbuka di Kelantan – Aminuddin

Lupus Kenderaan Lebih 10 Tahun Belum Sesuai Dilaksanakan

Tiada diskriminasi dalam penganjuran bengkel SPM

Wanita warga Thailand antara tujuh individu khayal ditahan Kastam

KKM tidak kompromi jika pegawai langgar garis panduan WHO FCTC

Beliau yang juga bekas Menteri di Jabatan Perdana Menteri (Hal Ehwal Agama) turut menegaskan, pembentukan kerajaan itu bukanlah berasaskan pembohongan seperti dakwaan Hadi namun, sebaliknya demi kepentingan yang lebih besar iaitu rakyat.

“Kerajaan hari ini adalah cerminan hasrat rakyat yang mendambakan kestabilan politik setelah tidak ada mana-mana pihak memiliki majoriti mudah membentuk kerajaan.

“Mendatangkan hadis tentang sifat keji berbohong yang dilarang oleh syariat bagi mewajarkan tuduhan kepada Kerajaan Persekutuan jelas sekali satu tindakan yang melambangkan kelemahan berfikir dan singkat pandangannya.

“Apakah Hadi cuba menafikan maslahah besar jauh lebih penting dari agenda sempit beliau? Bukankah dalam memahami prinsip syariat kita kena memahami prinsip maslahah sebagai salah satu sumber kita?

“Begitulah kerdilnya cara berfikir Presiden PAS dalam tulisannya sehingga beliau gagal melihat dunia yang lebih besar daripada dirinya dan kelompoknya.

“Lebih malang beliau tergamak mendatangkan sabda junjungan mulia Nabi Muhammad SAW untuk mewajarkan tuduhannya yang tidak berasas itu,” katanya lagi.

Mengulas lanjut, Mujahid menambah, maslahah merupakan sumber-sumber penetapan sikap syariat Islam bagi memelihara tujuan umum antaranya memelihara keamanan, kebajikan rakyat dan melantik kepimpinan negara.


Keturunan Sulu dipergunakan golongan tertentu tuntut wang Malaysia

0

BANGI, Jumaat – Kerajaan melihat keturunan Sulu berkemungkinan hanya dipergunakan oleh segolongan tertentu dari negara Barat bagi menuntut wang dari Malaysia.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, ada pihak didakwa menyuruh membayar tuntutan yang tidak masuk akal itu melalui perolehan daripada syarikat-syarikat di negara ini yang didakwa hak mereka.

Katanya, disebabkan itu kerajaan Malaysia di bawah kepimpinan Perdana Menteri, Datuk Seri Anwar Ibrahim mengarahkan agar tuntutan itu dilawan secara berhabis habisan bagi mempertahankan maruah dan kedaulatan negara.

“Saya melihat keturunan Sulu dipergunakan oleh segolongan tertentu di negara Barat hanya untuk proses menuntut Malaysia bayar duit. Saya dengar ada orang cakap suruh syarikat-syarikat Malaysia yang banyak duit bayar sebab ini hak mereka, bagi saya tidak masuk akal.

Artikel berkaitan

2 pegawai polis bantu MCMC tangani isu sensitiviti 3R

Guan Eng desak Muhyiddin mohon maaf, disaman jika enggan

SUMBANGAN BAS SEJAJAR NILAI JATI DIRI ‘BERILMU UNTUK BERJASA’

Rakyat Palestin memperingati kematian Shireen Abu Akleh

Guna ikon hanya mainan politik, hapuskan sekolah vernakular – Zamani

“Oleh sebab itu, kerajaan Malaysia di bawah kepimpinan Perdana Menteri dan mesyuarat Kabinet beri arahan kita akan lawan berhabis-habisan sebab kita sebuah negara yang bebas merdeka ada maruah dan kedaulatan.

“Kita akan berhabis-habisan lawan tuntutan mereka. Kali ini saya beritahu peguam kita di sana kalau mereka kalah di mana-mana negara, kita tuntut kos supaya dia bayar balik ganti rugi kos kita.

”Saya betul-betul pantang, jangan dia pandang kecil pada negara Asia terutama negara Melayu Islam, jangan dipandang kecil,” katanya. – UTUSAN


PDRM sahkan rakam kenyataan Dr Mahathir berkaitan Proklamasi Melayu

0

BANGI, Jumaat – Bukit Aman mengesahkan telah merakam percakapan Tun Dr Mahathir Mohamed berhubung kenyataan beliau yang berunsur penghinaan terhadap institusi diraja dan Proklamasi Orang Melayu.

Setiausaha Polis Diraja Malaysia, Datuk Noorsiah Mohd Saaduddin berkata, rakaman itu dibuat oleh Unit Siasatan Jenayah Terkelas (USJT), di bawah Seksyen 112 Kanun Tatacara Jenayah.

Rakaman percakapan itu dilakukan di Yayasan Al Bukhary di Kuala Lumpur pada jam 10.30 pagi.

“Kes masih di peringkat siasatan,” katanya dalam satu kenyataan.

Artikel berkaitan

Zuraida Masih Mahu Menjadi Menteri

Pesara rugi RM128,037 diperdaya ‘pegawai’ mahkamah

Datuk Dr. Zulkapli – Ketua Pengarah Perkhidmatan Awam yang baharu

KDN buka 25 jam sehari, SPRM bebas siasat

Che’gu Bard lapor polis terhadap PM

Terdahulu, peguamnya, Muhammad Rafique Rashid Ali memaklumkan bekas Perdana Menteri itu disoal siasat oleh polis berhubung kempen Proklamasi Orang Melayu. – MALAYSIAGAZETTE


PM, Presiden parti gabungan kerajaan dijemput ke PAU 2023

0

BANGI, Jumaat – Perdana Menteri, Datuk Seri Anwar Ibrahim dan kesemua Presiden parti politik gabungan Kerajaan Persekutuan dijemput untuk menghadiri Perhimpunan Agung UMNO yang dijadual berlangsung pada 7 hingga 10 Jun ini.

Setiausaha Agung UMNO, Datuk Dr Asyraf Wajdi Dusuki yang menyifatkan ia sebagai sejarah buat parti berkata, Anwar dijadual akan menghadiri perhimpunan berkenaan namun tidak akan memberikan ucapan.

“Datuk Seri Anwar Ibrahim tidak akan berucap… beliau menjadi tetamu kehormat kami. Agenda hanya ucapan dasar Presiden,” katanya pada sidang media mengenai Perhimpunan Agung UMNO di Ibu Pejabat UMNO di Kuala Lumpur hari ini.

Kerajaan Persekutuan dibentuk oleh gabungan 19 parti politik.

Artikel berkaitan

Kepimpinan Felda, Peneroka Fokus Tangani Isu Dadah

Annuar Musa hanya pilih parti ‘berhaluan baik’

Akta FINAS dipinda elak ambil kesempatan kepentingan peribadi

Jawatan Pengerusi MKN : Noh Omar “Sekolahkan” MB Selangor

Pengundian Awal PRN Sarawak Bermula

Selain Presiden parti, jemputan juga dibuat kepada semua pemimpin sayap parti yang mendukung Kerajaan Persekutuan.

Mengulas tentang agenda yang akan dibincangkan perwakilan pada perhimpunan itu, Asyraf Wajdi berkata, ia termasuk soal ekonomi rakyat, kestabilan politik dan kerajaan, Pilihan Raya Negeri (PRN) di enam negeri, agama Islam, Melayu dan Bumiputera.

Katanya, satu perhimpunan khas juga akan diadakan bagi meminda beberapa fasal dalam Perlembagaan UMNO untuk memudahkan pendaftaran ahli baharu terutamanya secara dalam talian.

“Ini dihasratkan oleh Presiden, Datuk Seri Dr Ahmad Zahid Hamidi untuk mempermudahkan soal keahlian parti terutamanya keahlian dalam talian.

”Kami menerima maklum balas bahawa ramai mahu sertai UMNO tetapi terdapat kekangan perlembagaan contohnya setiap pendaftaran perlu mendapat kelulusan ketua cawangan, jadi kami nak permudahkan supaya UMNO lagi dekat dekat dengan generasi anak muda,” katanya.

Pengerusi Majlis Amanah Rakyat (MARA) itu berkata, seramai 6,341 perwakilan akan menghadiri perhimpunan itu, sekali gus menjadikan ia jumlah teramai susulan keputusan perhimpunan agung khas pada Januari lepas yang meluluskan pindaan perlembagaan membabitkan kehadiran ketua penerangan bahagian dan sayap sebagai perwakilan automatik pada Perhimpunan Agung UMNO.

Menjawab mengenai ramalan bekas Ahli Parlimen Rembau, Khairy Jamaluddin baru-baru ini bahawa UMNO berkemungkinan kehilangan separuh sokongan pengundi Melayu pada enam PRN, Asyraf Wajdi berkata, ia hanyalah ramalan semata-mata.

Beliau menegaskan, UMNO tidak pernah terpesong daripada agenda dan perjuangannya untuk membela kedudukan Islam, Melayu dan bumiputera serta Raja-Raja Melayu. – BERNAMA


78 negara hadiri majlis pelantikan Presiden Turkiye

0

BANGI, Sabtu – Pegawai peringkat tinggi dari 78 negara dijadual menghadiri majlis angkat sumpah Presiden Turkiye, Recep Tayyip Erdogan hari ini, lapor Agensi Anadolu.

Majlis perasmian di Kompleks Presiden akan dihadiri oleh 21 ketua negara, 13 Perdana Menteri serta wakil peringkat Parlimen dan menteri, dan wakil pertubuhan antarabangsa termasuk Pertubuhan Negara-negara Turki (OTS), NATO dan Pertubuhan Kerjasama Islam (OIC).

Erdogan akan mengangkat sumpah di Perhimpunan Kebangsaan Besar Turkiye pada jam 2 petang waktu tempatan seterusnya memulakan penggal baharunya.

Beliau akan menerima mandat daripada Speaker Sementara Grand National Assembly, Devlet Bahceli.

Artikel berkaitan

Tahanan Palestin mogok lapar meninggal dunia dalam penjara Israel

Program Makanan Sedunia Sambung Operasi Di Sudan Barat

Turkiye kutuk Sweden benarkan pemimpin bakar Al-Quran

Barisan artis mewarnai arena politik republik Indonesia 2024

Pfizer Mula Bangunkan Vaksin Khas Omicron

Beliau dijangka mengumumkan barisan Kabinetnya selepas makan malam.

Erdogan memenangi pilihan raya Presiden pusingan kedua pada Ahad lalu dengan memperoleh 52.18 peratus undi.

Calon pembangkang, Kemal Kilicdaroglu memperoleh 47.82 peratus, menurut keputusan akhir yang dikeluarkan oleh Majlis Pilihan Raya Tertinggi negara itu. – AGENSI


DUN Selangor bubar 23 hari lagi

0

BANGI, Sabtu – Menteri Besar Selangor, Datuk Seri Amirudin Shari mendedahkan, pembubaran Dewan Undangan Negeri (DUN) Selangor akan berakhir 23 hari bermula hari ini.
Amirudin berkata, sekiranya tiada pengumuman pembubaran dibuat, maka DUN akan terbubar secara automatik pada 25 Jun ini selepas tempoh penggal berakhir.
“DUN akan terbubar dalam masa terdekat. Kita tiada masa kerana 25 Jun ini adalah tarikh maksimum.
“Ini bermakna, kita hanya boleh tangguh selama 23 hari dari sekarang.

“Selepas tarikh tersebut, pasti akan terbubar,” katanya ditemui pada Program Sumbangan Korban Negeri Selangor 2023 (PSKNS) di Pusat Konvensyen MBSA.
Bagaimanapun, tarikh sebenar pembubaran itu perlu mendapat perkenan Sultan Selangor, Sultan Sharafuddin Idris.
“Saya tidak berada di posisi untuk mengumumkan tarikh tersebut kerana perlu mendapat perkenan Tuanku terlebih dahulu.
“Saya kini sedang menunggu perkenan Tuanku untuk sesi menghadap (menentukan tarikh bubar). Minggu lepas saya telah menghadap dan Tuanku juga sedang berkira-kira tarikh pembubaran berkenaan,” katanya.
Dalam pada itu beliau berkata, tindakan beberapa Exco Kerajaan Negeri yang berkongsi status mengosongkan pejabat adalah perkara biasa menjelang Pilihan Raya Negeri (PRN).
Menurutnya, langkah tersebut bagi membolehkan penumpuan terhadap PRN selepas pembubaran DUN yang akan dibuat pada bila-bila masa dari sekarang.
“Itu perkara biasa apabila nak habis penggal. Selepas ini, tugas mereka pun adalah untuk menjalankan perkara yang telah dirancang dan tidak ada polisi baharu (akan dibuat).
“Saya penggal lepas pun seperti itu. Apabila tahu DUN akan bubar, kita siap sedia kemas.
“Jika dilantik jadi Exco semula belum tentu memegang portfolio yang sama.
“Jadi banyak perkara perlu dibuat dan dikemas selain mengumpul laporan-laporan yang telah dibuat. Ini adalah perkara lazim,” katanya mengulas tindakan beberapa Exco yang dilihat telah mula mengemas pejabat untuk dikosongkan.
Antaranya pejabat Exco Perumahan, Kesejahteraan Bandar dan Pembangunan Usahawan negeri, Rodziah Ismail dan Jawatankuasa Tetap Pelaburan, Perindustrian dan Perdagangan, Industri Kecil dan Sederhana (IKS) Selangor, Datuk Teng Chang Khim. – Sinar Harian


KPDN Kedah ambil tindakan peniaga jual gula bersyarat

0

BANGI, Sabtu – Sebuah premis perniagaan di Guar Chempedak dikenakan tindakan mengikut Akta Kawalan Bekalan 1961 berikutan tindakan mengenakan syarat pembelian gula kepada pelanggan.
Pengarah Kementerian Perdagangan Dalam Negeri dan Kos Sara Hidup (KPDN) Kedah, Affendi Rajini Kanth berkata, dalam operasi Op Manis semalam, sepasukan pegawai penguat kuasa KPDN Kedah melakukan pemeriksaan sekitar jam 10.45 pagi di premis tersebut hasil aduan orang awam.
“Seorang pegawai penguat kuasa KPDN menyamar sebagai pelanggan dengan berpakaian preman di premis berkenaan untuk membeli gula pasir kasar yang berharga RM2.85 satu kilogram.
“Hasil penyamaran yang dilakukan di premis itu mendapati premis tersebut mengenakan pembelian bersyarat yang mana setiap pembelian satu kilogram gula pasir kasar yang berharga RM2.85 sebungkus, pelanggan perlu membeli satu kilogram gula putih premium yang berharga RM4.60 sebungkus.
“Peniaga tersebut didapati melakukan kesalahan itu mengikut akta berkenaan kerana mengenakan syarat tanpa kebenaran pengawal bekalan,” katanya dalam satu kenyataan hari ini.
Affendi berkata, pegawai penguat kuasa KPDN Kedah kemudian bertindak menyita satu kilogram gula pasir kasar (RM2.85) dan satu kilogram gula pasir super premium (RM4.60) dan resit pembelian untuk siasatan lanjut.
“Kes disiasat mengikut Seksyen 19 Akta Kawalan Bekalan 1961 dan jika sabit kesalahan mengikut akta ini boleh dikenakan tindakan iaitu bagi mana-mana orang perseorangan boleh didenda tidak melebihi RM1 juta atau penjara tidak melebihi tiga tahun atau kedua-duanya sekali.
“Bagi kesalahan yang kedua boleh didenda tidak melebihi RM3 juta atau penjara tidak melebihi lima tahun atau kedua-duanya sekali manakala pertubuhan perbadanan pula boleh didenda tidak melebihi RM2 juta dan bagi kesalahan yang kedua didenda tidak melebihi RM5 juta,” katanya.
Beliau berkata, KPDN Kedah ingin memberi amaran kepada peniaga supaya tidak mengenakan apa-apa syarat bagi pembelian barang kawalan dan tidak menyorok barang kawalan bagi mengelak dikenakan tindakan mengikut akta itu.
“Orang ramai boleh menyalurkan maklumat kepada Pejabat KPDN Kedah dengan menyalurkan sebarang salah laku peniaga melalui saluran seperti Portal e-aduan 2.0
http://eaduan.kpdn.gov.my
, Call Centre 1-800-886-800, E-mel
e-aduan@kpdn.gov.my
 atau Aplikasi EZ ADU KPDN.
“Selain itu, maklumat boleh disalurkan juga melalui Pusat Arahan Penguatkuasaan (ECC) 03-8882 6088/6245 atau WhatsApp 019-848 8000 dan 4317 serta Pejabat KPDN Kedah 04-7001745,” katanya. – BERITAHARIAN


Lebih 230 maut, 900 cedera dalam kemalangan kereta api di India

0

BANGI, Sabtu – Sekurang-kurangnya 233 orang terbunuh, lebih 900 lagi cedera dan ramai lagi dikhuatiri terperangkap dalam kemalangan ngeri membabitkan pelanggaran tiga kereta api pada lewat Jumaat di Odisha, negeri di timur India, kata pegawai tempatan.

Wartawan AFP di lokasi kejadian melihat bahagian kereta api yang hancur berlubang yang berpintal dengan besi berlumuran darah berhampiran Balasore, kira-kira 200 kilometer (km) dari ibu negeri, Bhubaneswar.

Gerabak kenderaan berkenaan terbalik sepenuhnya dan pekerja penyelamat melakukan pencarian untuk mengeluarkan mangsa yang terselamat, namun terperangkap dalam serpihan kereta api dengan puluhan mayat ditutup kain putih di sebelah landasan.

Artikel berkaitan

Al-Azhar Mesir seru boikot produk keluaran Sweden dan Belanda

100 termasuk kanak-kanak terkorban dalam serangan udara di Myanmar

The Hague putuskan hari ini permohonan award RM62.59bil kumpulan Sulu

19 orang maut dalam nahas bas di Bangladesh

Arab Saudi Catat Lonjakan Kes Covid-19

“Berdasarkan kiraan kami, seramai 233 maut dan jumlah korban akan meningkat.

“Kerja menyelamat masih dijalankan di lokasi dan akan mengambil masa beberapa jam lagi untuk diselesaikan,” kata ketua pengarah Perkhidmatan Bomba Odisha, Sudhanshu Sarangi kepada AFP di lokasi kemalangan.

Ketua Setiausaha Negara, Odisha Pradeep Jena mengesahkan, kira-kira 900 orang yang cedera dihantar ke hospital dengan kerja menyelamat sedang dijalankan.

“Keutamaan kami kini adalah menyelamatkan (penumpang) dan memberikan sokongan kesihatan kepada mereka yang cedera,” katanya.

Pengarah eksekutif Indian Railways, Amitabh Sharma memberitahu AFP, dua kereta api penumpang yang sedang bergerak terbabit dalam kemalangan itu manakala kereta api ketiga iaitu kereta api barangan yang diparkir di lokasi turut sama terbabit.

India tidak asing lagi dengan kemalangan kereta api dan pernah menyaksikan beberapa kejadian seumpamanya sebelum ini, namun skala nahas terbaharu itu mencetuskan kejutan.

Seorang mangsa yang terselamat memberitahu wartawan penyiaran tempatan, beliau sedang tidur ketika kemalangan itu berlaku dan tersedar selepas mendapati terperangkap di bawah sejumlah penumpang, sebelum merangkak keluar dari gerabak dengan kecederaan di leher dan lengan.

Sebuah stesen penyiaran menunjukkan imej grafik sebuah gerabak kereta api yang tumbang ke sebelah landasan ketika penduduk cuba menarik mangsa ke tempat yang selamat.

Mangsa dibawa ke mana-mana hospital yang mempunyai tempat dengan menaiki ambulans dan bas.

“Kami menyediakan semua hospital besar kerajaan dan swasta dari lokasi kemalangan untuk menampung mereka yang cedera”, kata jurucakap di pejabat Jena, SK Panda.

Katanya, sebanyak 200 ambulans digerakkan ke lokasi kejadian, selain sejumlah bas untuk membawa penumpang yang cedera. – BERITAHARIAN


Noh Omar dijangka umum hala tuju politik esok

0

BANGI, Sabtu – Bekas Ahli Parlimen Tanjong Karang, Tan Sri Noh Omar didakwa akan mengumumkan hala tuju politik beliau terutama menjelang Pilihan Raya Negeri (PRN) Selangor pada hari pertama siri jelajah Perikatan Nasional (PN) negeri ini esok.

Perkara itu didedahkan Setiausaha Badan Perhubungan PAS Selangor, Roslan Shahir Mohd. Shahir yang mendakwa bekas pemimpin UMNO tersebut akan menyertai jelajah berkenaan sebagai tetamu khas di samping Menteri Besar Kedah, Datuk Seri Muhammad Sanusi Md. Nor dan Pengerusi PN Selangor, Datuk Seri Mohamed Azmin Ali.

“Kita akan tengok esok, antara pengumuman penting dilakukan dalam PN oleh bekas Pengerusi Badan Perhubungan UMNO Selangor dalam siri pertama jelajah. Selepas ini, kita akan laksanakan jelajah di kesemua 22 Parlimen seluruh negeri,” katanya dalam sidang akhbar hari ini.

Terdahulu, anak Noh, Nurul Syazwani dilapor menyertai BERSATU dan dilantik sebagai Ketua Srikandi BERSATU Tanjong Karang, malah beliau juga disebut-sebut menjadi calon PN bagi Dewan Undangan Negeri (DUN) Permatang.

Artikel berkaitan

PN ada sebab tolak permohonan PEJUANG

Peguam Negara tolak representasi Rewcastle-Brown

Makanan tidak halal boleh guna perkataan Menu Rahmah

Keputusan Tawaran Ke Tingkatan Enam Tahun 2022 Diumum 7 Julai

Pengunaan Imbasan Kod QR MySejahtera Tidak Digunakan Bermula Malam ini.

Dalam pada itu, Roslan Shahir menyatakan rasa kesal terhadap tindakan Majlis Perbandaran Kuala Selangor (MPKS) yang tidak membenarkan penganjuran siri jerayawara yang dinamakan sebagai Jelajah Selangor Baharu di Padang Astaka, Tanjong Karang.

Menurut Roslan Shahir, permohonan dibuat lebih awal iaitu pada 26 Mei dan hebahan berkenaan program tersebut dibuat sejak 20 Mei, namun 31 Mei lalu MPKS memaklumkan permohonan tidak dapat dipertimbang dengan alasan padang awam untuk kegunaan awam bagi tujuan riadah.

“Kami kesal, keputusan dibuat dipercayai wujud tekanan dan campur tangan politik. Malah, difahamkan pada tarikh tersebut akan dianjurkan Karnival Anak Muda Madani oleh pihak Pakatan Harapan (PH)- Barisan Nasional (BN) di Dewan Dato’ Hormat, Padang Astaka.

“Untuk makluman, rundingan kami (sebelum ini), tiada sebarang tempahan dibuat mana-mana pihak bagi tarikh 4 Jun 2023, Ahad. Kejadian ini cukup dikesali, malah memberi isyarat kerajaan negeri PH-BN cukup bimbang dengan pengaruh kami dan kebangkitan rakyat,” jelasnya.

Jelasnya lagi, lokasi penganjuran Jelajah Selangor Baharu itu kini ditukar ke Kompleks Pas (Kompas) Tanjong Karang dekat Jalan Jepun, Kampung Melaka, di Tanjong Karang.

“Sepatutnya Selangor maju dan progresif ini menyediakan prasarana untuk kegunaan semua pihak bagi meraih sokongan rakyat, bukannya membolot kemudahan awam untuk kepentingan sendiri dan kemudian mengaku diri sebagai parti kononnya adil dan demokratik,” tegasnya. – UTUSAN


Pertikai Pulau Pinang dalam Perlembagaan akan dikenakan tindakan

0

BANGI, Sabtu – Kementerian Komunikasi dan Digital (KKD) akan mengambil tindakan undang-undang terhadap pihak yang menyebarkan maklumat palsu berhubung isu Pulau Pinang menjadi hak milik Kedah sehingga mengapi-apikan masyarakat.

Menterinya, Fahmi Fadzil berkata, Pulau Pinang adalah sebuah negeri yang sudah termaktub dalam Perlembagaan yang mana perkara itu tiada lagi syak mengenainya.

Berikutan itu, semua pihak wajib akur dengan kedudukan Pulau Pinang pada ketika ini sepertimana yang disebut dalam Perlembagaan negara.

“Saya difahamkan beberapa laporan polis telah dibuat (berhubung isu Pulau Pinang hak Kedah) dan kini serahkan kepada pihak berkuasa untuk melakukan siasatan dan mengambil tindakan yang patut.

Artikel berkaitan

Berapa ramai sokong Anwar tidak diketahui – Takiyuddin

Hospital Serdang dikenali sebagai Hospital Sultan Idris Shah

Pesara maut dirempuh pemandu mabuk selepas tegur buat bising

UMNO sedia hantar calon pertahan DUN Jeram Padang

KPM tidak bercadang wujud silibus baharu berkaitan patriotisme

“Pada masa sama saya ingin menegaskan bahawa kalau kita teliti dalam Perlembagaan memang jelas disebut negeri Pulau Pinang (dalam persekutuan Malaysia) maka tidak ada syak atau was-was tentang perkara tersebut.

“Jadi selagi mana termaktub dalam Perlembagaan, semua pihak wajib akur dengan kedudukan seperti itu dan sekiranya ada mana-mana pihak ambil kesempatan (mengapi-apikan masyarakat dengan menyebarkan perkara tidak benar), pihak berkuasa akan menyiasat bagi mengekang maklumat palsu tersebar dalam kalangan rakyat,” katanya.

Beliau berkata demikian pada sidang media ketika diminta mengulas langkah kementeriannya bagi mengekang mana-mana pihak yang menggunakan isu Pulau Pinang hak milik Kedah untuk mengapi-apikan masyarakat melalui platform media sosial.

Terdahulu, Fahmi ditemui pada Majlis Pra Pelancaran Komuniti Madani di Midtown PERDA di Tasik Geluhor, Pulau Pinang hari ini.

Baru-baru ini, Menteri Besar Kedah Datuk Seri Muhammad Sanusi Md Nor ketika Majlis Menandatangani Perjanjian Sempadan Darat dan Maritim Antara Kedah Perlis, mendakwa Kedah dan Pulau Pinang tidak ada sempadan kerana Pulau Pinang masih hak Kedah. – BERITAHARIAN


Tuntutan segera AS$16 bilion dari Sulu melampau, kes masih berjalan – AGC

0

BANGI, Sabtu – Jabatan Peguam Negara (AGC) menyelar segala dakwaan dalam surat yang dihantar oleh Paul H. Cohen, peguam kepada pihak yang mendakwa sebagai waris Sultan Jamalul Kiram II (penuntut Kumpulan Sulu) yang membuat tuntutan terhadap kerajaan Malaysia.

AGC dalam kenyataan berkata, surat bertarikh 28 Mei lepas yang ditujukan kepada Peguam Negara diterima sehari selepas itu (29 Mei).

Menurut AGC, surat itu menuntut bayaran segera iaitu sebelum 2 Jun 2023, bagi Final Award yang dikatakan berjumlah AS$16.412 bilion termasuk 10 peratus faedah, AS$3,502,394.24 bagi bayaran peguam dan ahli pakar serta AS$4,026,592.64 bagi kos timbang tara.

“Dalam hal ini, adalah melampau bagi penuntut untuk membuat tuntutan bayaran bagi Final Award yang dikatakan itu sedangkan prosiding undang-undang masih lagi berlangsung,” menurut AGC.

Artikel berkaitan

“Sudah Sampai Masa Kedudukan Istimewa Melayu Dikaji’ – Hassan

Isu ayam dan telur, MAFS dapat markah tercorot

Bunuh kucing: Polis tahan penyewa kondominium

130 ketua bahagian sokong Ahmad Zahid kekal Presiden UMNO

Sultan Selangor Cadang Menteri Agama Hadir Festival Bon Odori

Jabatan itu berkata, kesemua dakwaan oleh H. Cohen dalam surat itu sama sekali tidak benar dan secara terang-terangan tidak mengendahkan fakta sebenar tuntutan (oleh penuntut) yang tidak dapat disangkal lagi akan mewujudkan rekod bertulis bagi perkara yang tidak benar, yang bertujuan untuk digunakan terhadap Malaysia.

Menurut AGC, surat itu juga mendakwa antara lain bahawa kerajaan Malaysia dengan sengaja telah gagal untuk mematuhi Final Award yang dikatakan itu dan telah membuat dakwaan keterlaluan terhadap penimbang tara yang dikatakan itu, Dr Gonzalo Stampa dan tindakan-tindakan yang diambil oleh Stampa.

Selain itu, AGC berkata, kandungan surat itu memberi gambaran yang tidak tepat dan memfitnah kerajaan Malaysia berhubung tindakan undang-undang yang diambil dalam menangani tuntutan berkenaan.

“Kerajaan Malaysia menafikan sepenuhnya semua dakwaan dan sindiran yang dibuat di dalam surat itu,” menurut kenyataan itu.

AGC berkata, kerajaan Malaysia dengan tegasnya membantah Final Award dan mengekalkan pendiriannya untuk tidak mengiktiraf kesemua tindakan yang diambil oleh Stampa dalam prosiding timbang tara yang dikatakan itu, serta semua keputusan dan award yang dikeluarkan olehnya yang tidak sah dari segi undang-undang.

Menurut AGC, berdasarkan dakwaan palsu yang telah dibuat pada 31 Mei lepas, kerajaan Malaysia melalui Peguam Negara telah menjawab surat itu yang menyatakan dengan jelas fakta-fakta berhubung tuntutan berkenaan yang tidak boleh dipertikaikan.

Selain itu, satu laporan polis telah dibuat pada 1 Jun lepas terhadap H. Cohen atas kenyataan dan dakwaan tidak adil yang dibuat terhadap Peguam Negara.

“Tindakan ini membolehkan siasatan yang sewajarnya dijalankan bagi apa-apa kesalahan jenayah yang dibuat di bawah undang-undang Malaysia,” menurut kenyataan itu.

AGC berkata, kerajaan Malaysia akan terus mengambil semua langkah yang sewajarnya termasuk tindakan perundangan untuk menamatkan segala tuntutan berkenaan dan memastikan agar kepentingan, kekebalan kedaulatan serta kedaulatan negara sentiasa dilindungi dan terpelihara.

Kumpulan penuntut berkenaan sebelum ini dilaporkan membawa tindakan undang-undang ke Mahkamah Sepanyol untuk mendapatkan pampasan terhadap tanah di Sabah, yang didakwa telah dipajak oleh nenek moyang mereka kepada sebuah syarikat perdagangan British pada 1878.

Mereka membawa perkara itu kepada timbang tara Sepanyol pada 2019 dan pada 28 Februari 2022 penimbang tara Stampa yang dilantik oleh kumpulan individu berkenaan dikatakan membuat keputusan memihak kepada pihak mereka (penuntut).

Stampa telah mengeluarkan final award  sebanyak US$14.9 bilion (RM62.59 bilion) terhadap Malaysia dan Malaysia telah menggunakan semua remedi undang-undang bagi membatalkan anugerah yang diberikan oleh Stampa kepada pihak yang menuntut di mahkamah di Sepanyol, Perancis, Luxembourg dan Belanda.

Pada 14 Mac lepas, Mahkamah Rayuan Paris mengekalkan perintah penggantungan terhadap penguatkuasaan award itu yang diperoleh Kerajaan Malaysia di Perancis pada 12 Julai 2022.  Oleh itu, perintah penggantungan yang diperoleh Malaysia berhubung penguatkuasaan award berkenaan adalah kekal. – BERNAMA


UMNO Terengganu lancar Gelombang Biru 2.0

0

BANGI, Sabtu – UMNO Terengganu akan melancarkan gerakan Gelombang Biru 2.0 untuk merampas semula negeri itu daripada PAS pada Pilihan Raya Negeri (PRN) tidak lama lagi.

Pengerusi UMNO negeri, Datuk Seri Dr. Ahmad Said berkata, gerakan tersebut disemarakkan semula bagi membangkitkan semangat ahli-ahli UMNO untuk bersama-sama berjuang dalam memastikan kemenangan parti tersebut pada PRN ini.

Menurutnya, Gelombang Biru yang diperkenalkan kali pertama pada kempen Pilihan Raya Umum ke-13 (PRU13) berjaya menyatukan ahli-ahli UMNO seterusnya merampas semula negeri ini daripada PAS.

Katanya, beliau percaya gerakan itu akan dapat mengulangi sejarah tersebut dengan kemenangan lebih banyak kerusi Dewan Undangan Negeri (DUN) untuk membentuk semula kerajaan negeri pada PRN ini.

Artikel berkaitan

Harga kuih masih kekal sejak 4 tahun lalu

Saya sedia disiasat bila-bila masa – Ahmad Zahid

Kes Omicron Pertama Di Malaysia

Pemimpin Perlu Main Peranan Tahu Skop Kerja – BERJASA

Agong titah perhebat bendung aktiviti jenayah, sama-sama jaga kedaulatan negara

“Kita sepakat mengulangi apa yang dilakukan (Gelombang Biru 2.0) dengan memenangi  kembali negeri ini,” katanya selepas majlis Pelancaran Jentera PRN UMNO Kuala Nerus di sini, semalam.

Turut hadir, Ketua UMNO Bahagian Kuala Nerus, Datuk Seri Ahmad Razif Abdul Rahman.

Ahmad yang juga ADUN Kijal memberitahu, UMNO Terengganu mengarahkan semua bilik gerakan UMNO di seluruh negeri itu dibuka segera sebagai persediaan awal menghadapi PRN tidak lama lagi.

Katanya, pada masa sama, jentera PRN pula akan diperkemaskan di semua peringkat UMNO di negeri ini.

“Insya-Allah, (PRN) kali ini kalau kita mendapat semula 20 peratus pengundi yang penyokong Perikatan Nasional (PN) pada PRUI5 lalu, kita boleh menang,” ujarnya.

Bagaimanapun, beliau menambah, setakat ini, UMNO Terengganu masih belum menetapkan tarikh pelancaran rasmi gerakan Gelombang Biru 2.0.

Pada PRU14 lalu, PAS berjaya memenangi 22 daripada 32 kerusi DUN di Terengganu manakala UMNO pula sebanyak 10 kerusi.

Selain Terengganu, terdapat lima negeri lain yang belum mengadakan PRN iaitu Kelantan, Kedah, Selangor, Pulau Pinang dan Negeri Sembilan. – UTUSAN


Israel seksa 700 tahanan Palestin dalam penjara

0

BANGI, Ahad – Seramai 700 tahanan Palestin yang sakit masih berada di penjara Israel, termasuk 160 dalam keadaan kritikal dan 20 penghidap kanser.
Pengarah Pusat Kajian Tahanan Palestin, Riyadh Al-Ashqar berkata Musa Sofan yang dipenjara selama 20 tahun dan menghidap kanser adalah antara tahanan yang sakit dalam penjara Israel itu.
Al-Ashqar berkata, pihak berkuasa Israel tidak menawarkan Musa peluang untuk mendapatkan rawatan yang sewajarnya.
Tambahnya, Perkhidmatan Penjara Israel terus menghalang pembebasan Musa untuk rawatan dan menafikan haknya untuk mati dalam kalangan saudara-mara dan bukannya dalam penjara.
Mengenai mahkamah Israel, yang menolak pembebasan Walid Dagga, beliau berkata, mahkamah tidak melihat kemungkinan untuk membebaskannya atau tidak tetapi sama ada ia mempunyai bidang kuasa untuk menangani kes tersebut atau tidak.
Al-Ashqar menjelaskan bahawa Dagga telah dikembalikan ke Penjara Al-Ramlah di bawah dakwaan tidak berasas mengidap penyakit aneh, dengan menyatakan bahawa dia menghadapi kematian secara perlahan.
Dia menyifatkan syarat penahanan Dagga sebagai sangat sukar, sambil berkata bahawa kerajaan haram Israel, terutamanya Menteri Keselamatan Negara Itamar Ben-Gvir secara langsung menghasut mahkamah menentangnya dan meminta agar tidak melihat kesnya.


Kit Siang terima anugerah Tan Sri?

0

BANGI, Ahad – Pemimpin veteran DAP, Lim Kit Siang dilaporkan akan dikurniakan gelaran Tan Sri sempena Ulang Tahun Hari Keputeraan Rasmi Yang di-Pertuan Agong Al-Sultan Abdullah Ri’ayatuddin Al-Mustafa Billah Shah ke-64 esok.

Bekas ketua pembangkang dan bekas Ahli Parlimen itu akan menjadi pemimpin DAP pertama yang dianugerahkan gelaran tersebut yang merupakan anugerah persekutuan kedua tertinggi selepas gelaran Tun.

Foto Kit Siang menghadiri raptai majlis penganugerahan darjah kebesaran itu dikongsi oleh Jeff Ooi Chuan Aun di Facebook beliau.

“Veterans of the Lim Clan. Tan Sri Lim Kit Siang (Rehearsal). Penganugerahan adalah pada hari Isnin 5 Jun. Masih ada masa untuk membeli songkok.

Artikel berkaitan

Kerajaan tidak membenarkan sistem beraja diperolok

Sejarah Kerajaan Persekutuan tumbang dijangka berulang?

55 kawasan di wilayah Shah Alam, Klang alami gangguan bekalan air

MoF akan buat laporan polis terhadap dakwaan status cukai Yayasan Albukhary

Anwar sah Perdana Menteri ke-10 Malaysia

“Songkok semasa raptai memang tak kena dengan kepala dia. Kelihatan songkok budak, hinggap di kepala ayah,” katanya. – MALAYSIAGAZETTE


Perkhidmatan bas tergendala akibat banjir kilat – RapidKL

0

BANGI, Ahad – Sembilan laluan perhentian bas tidak dapat dilalui susulan kejadian banjir kilat berlaku kawasan Setia City Mall di Selangor pagi tadi.
Rapid Bus Sdn Bhd selaku pengendali rangkaian perkhidmatan bas Rapid KL ingin memaklumkan laluan bas itu akan dilencongkan dari Klang Sentral terus ke Jalan Meru.
“Perhentian bas yang tidak dapat dilalui ialah Maybank Setia Alam, Setia Avenue (Utara), Setia City Mall, Dewan Sri Gading dan Damai 15 Residence serta Pangsapuri Semarak.
“Tiga lagi perhentian tidak boleh dilalui ialah Sekolah Menengah Kebangsaan (SMK) Setia Alam, Sekolah Kebangsaan (SK) Setia Alam dan Dataran Setia Prima,” kata pengendali rangkaian perkhidmatan bas itu pada Ahad.
Tambah kenyataan itu, laluan yang terlibat adalah Laluan 753. – AWANI


Puad dakwa Muhyiddin sedia kerjasama dengan Tun M sebab wang

0

BANGI, Ahad – Ahli Majlis Kerja Tertinggi (MKT) UMNO, Datuk Dr Mohd Puad Zarkashi mendakwa kerjasama semula antara dua bekas Perdana Menteri, Tun Dr Mahathir Mohamad dan Tan Sri Muhyiddin Yassin disebabkan faktor wang.

Dakwanya, ini kerana Dr Mahathir masih mempunyai banyak duit dan sumber meskipun beliau tidak berparti.

“Muhyiddin sedia bekerjasama lagi dengan Tun M walaupun dia (Tun M) tidak berparti, tidak pelik pun.

“Muhyiddin berkawan semula dengan Tun M mungkin kerana faktor wang. Tun M masih banyak duit dan banyak sumber.

Artikel berkaitan

Nga Kor Ming salah bawa masuk pakar perumahan

Bertindak segera, bukan sekadar retorik politik

Cagaran KWSP tidak sah jika tidak dipinda Akta KWSP – Pakar

Arahan tulisan Jawi di papan tanda tidak langgar Perlembagaan Persekutuan

Hospital Tuanku Ja’afar tubuh jawatankuasa siasat dakwaan cuai

“Kita tengok bagaimana Perikatan Nasional (PN) bersedekah masa Pilihan Raya Negeri (PRN) nanti,” katanya di Facebook pada Ahad.

Pada Jumaat, Presiden BERSATU itu menyatakan kesediaannya untuk bekerjasama dengan Dr Mahathir demi perjuangan membela agama, bangsa dan negara.

Muhyiddin berkata, beliau menyambut baik kenyataan bekas Perdana Menteri berkenaan yang bersedia bekerjasama dengannya demi matlamat untuk memperjuangkan nasib orang Melayu dan Islam.

Sebelum ini, Dr Mahathir mengakui beliau kini bersedia bekerjasama dengan Muhyiddin sekiranya kedua-dua pihak dapat mencapai matlamat yang sama.

Mengulas lanjut, Mohd Puad mempersoalkan sama ada PN mampu memenangi PRN tanpa sedekah mega ketika akaun Bersatu kini dibekukan.

“Pada Pilihan Raya Umum ke-15, PN belanja mewah. PAS tumpang sekali.

“Kali ini akaun BERSATU kena beku. Bolehkah PN menang tanpa sedekah mega.

“Sebab itu Muhyiddin kena ‘berlutut’ pada Tun M,” dakwanya.


Ahmad Faizal umum tidak bertanding kerusi DUN

0

BANGI, Isnin – Timbalan Presiden BERSATU, Datuk Seri Ahmad Faizal Azumu hari ini mengumumkan tidak akan bertanding mana-mana kerusi Dewan Undangan Negeri (DUN) di enam negeri yang akan mengadakan Pilihan Raya Negeri (PRN) tidak lama lagi.

Meskipun baharu sahaja dilantik sebagai Pengerusi BERSATU serta Pengerusi Perikatan Nasional (PN) Negeri Sembilan, beliau berkata, ia bukanlah satu tiket dan tugasnya adalah membantu melicinkan perjalanan jentera parti menjelang PRN.

“Saya buat pengumuman hari ini walaupun saya dilantik memegang jawatankuasa ini untuk melicinkan jentera pilihan raya.

“Saya buat pengakuan tidak akan bertanding termasuk di Negeri Sembilan. Ini kerana saya berasal dari Perak dan saya berhasrat memberi khidmat di tempat sendiri,” katanya.

Artikel berkaitan

Toleransi orang Melayu kepada kaum lain sangat tinggi

Kerajaan bincang syor caruman KWSP majikan dinaikkan 20 peratus

Kawalan produk tembakau dijangka kuat kuasa tahun depan

Pemberian PReP kepada golongan homoseksual akan normalisasi LGBT

Tiada protes tidak bermakna mogok doktor kontrak gagal

Beliau berkata demikian kepada pemberita selepas mempengerusikan mesyuarat Badan Pimpinan BERSATU negeri dan Badan Perhubungan PN negeri yang pertama di Seremban, Negeri Sembilan selepas mengambil alih jawatan berkenaan daripada bekas Ahli Parlimen Kuala Pilah, Datuk Eddin Syazlee Syith.

Mengenai pembahagian kerusi BERSATU di Negeri Sembilan, Ahmad Faizal yang juga Pengerusi Jawatankuasa Kerusi mewakili BERSATU berkata, ia telah selesai dilaksanakan dan sedang menunggu saringan oleh pucuk pimpinan tertinggi yang akan diputuskan kemudian.

Selain Negeri Sembilan, negeri yang akan mengadakan PRN ialah Selangor, Kelantan, Terengganu, Kedah dan Pulau Pinang. – BERNAMA


DUN P. Pinang bubar 10 hari terakhir Jun

0

BANGI, Isnin – Pembubaran Dewan Undangan Negeri (DUN) Pulau Pinang dijangka 10 hari terakhir bulan ini.

Ketua Menteri, Chow Kon Yeow berkata, pihaknya akan mengumumkan tarikh pembubaran tetap selepas mengadakan mesyuarat Majlis Mesyuarat Kerajaan negeri (MMK) yang terakhir.

Bagaimanapun, beliau turut menegaskan tiada masalah bagi kerajaan negeri sekiranya DUN terbubar secara automatik selepas tempoh penggal akhir iaitu pada Julai.

“Buat masa ini, kita belum mempunyai tarikh tetap namun ia akan berlaku pada 10 hari terakhir bulan Jun ini.

Artikel berkaitan

Aidilfitri: Warga asing ‘hiasi’ wajah ibu kota

Lawatan PM ke Arab Saudi capai objektif

Filem berbaur lucah: FINAS boleh batal lesen jika ada kecurangan, fraud atau keburukan akhlak

Kit Siang terima anugerah Tan Sri?

Tiada protes tidak bermakna mogok doktor kontrak gagal

“Kita akan ada dua atau tiga lagi mesyuarat MMK dan mesyuarat terakhir akan menentukan tarikh pembubaran itu.

“Malah, seperti dijanjikan awal tahun lalu pembubaran DUN akan berlaku penghujung Jun ini,” katanya kepada pemberita ketika ditemui pada Program Interaktif Didik Hibur di Hospital Gleneagles di George Town, Pulau Pinang hari ini.

Media semalam melaporkan Menteri Besar, Datuk Seri Amirudin Shari berkata, DUN Selangor bubar secara automatik pada 25 Jun ini selepas tempoh penggal berakhir sekiranya tiada pengumuman pembubaran dibuat.

Enam negeri yang akan mengadakan PRN dalam tempoh masa terdekat iaitu Pulau Pinang,  Selangor, Negeri Sembilan, Kedah, Kelantan dan Terengganu. – MALAYSIAGAZETTE


Islam bukan lesen untuk penunggang agama capai matlamat

0

BANGI, Isnin – Mufti Pulau Pinang Datuk Seri Wan Salim Wan Mohd Noor mengingatkan semua pihak memberi perhatian serta patuh dengan titah ucapan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah agar tidak menjadikan agama sebagai polemik dan perbalahan politik.

Jelas beliau, ini kerana Islam mempunyai idealisme tertentu tentang kehidupan berpolitik dan ia tidak bererti menjadi lesen kepada mana-mana pihak menunggangi agama ini bagi mencapai matlamat yang dicita-citakan.

Wan Salim berkata, semua orang perlu mengetahui bahawa Islam itu diwahyukan Allah dan ia lebih unggul daripada mana-mana organisasi politik yang ditubuhkan manusia.

“Pertama yang mesti ditegaskan di sini bahawa agama Islam adalah satu sistem kehidupan yang lengkap dan sempurna.

Artikel berkaitan

Keputusan Diambil Demi Nyawa Rakyat – PM

Pendaki hilang ketika menyeberang Sungai Tanum ditemukan lemas

ISMA konsisten sedarkan masyarakat perkara ancam akidah

BN cabar kemenangan kerusi Parlimen Marang, Kemaman dan Kuala Terengganu

Undi tak percaya ke atas Presiden UMNO boleh dilakukan – Khaled Nordin

“Malah, ajarannya tidak hanya tertumpu kepada asepek kepercayaan dan ibadah tetapi mencakupi segenap lapangan hidup termasuk politik, ekonomi, pendidikan, sosial dan lain-lain.

“Sebagai satu cara hidup yang sempurna sudah tentu Islam juga mempunyai idealism tertentu untuk mencapai matlamat menegakkan sebuah negara contoh yang didambakan iaitu ‘Baldatun tayyibatun wa Rabbun Ghafur’ (sebuah negara yang baik, aman, makmur serta mendapat keampunan Tuhan).

“Sifat agama Allah yang sempurna tidak bererti memberi lesen kepada mana-mana pihak menunggangi agama ini untuk mencapai matlamat yang dicita-citakan,” katanya dalam satu kenyataan hari ini.

Mengulas lanjut Wan Salim berkata, tujuan Islam dalam politik juga bukan semata-mata untuk menguasai tampuk pemerintahan tetapi untuk menegakkan prinsip-prinsip unggul yang dikehendaki syariah iaitu kebebasan, keadilan dan kebajikan untuk rakyat termasuk membasmi kemiskinan serta rasuah.

“Sifat agama Islam itu adalah sakral manakala parti politik tidak sakral atau terpelihara daripada kekurangan, kelemahan dan kesilapan.

“Maka titah ucapan Yang di-Pertuan Agong mengingatkan rakyat agar tidak menjadikan agama sebagai polemik dan perbalahan politik perlu diambil perhatian serta dipatuhi oleh semua pihak terutama para pemimpin politik.

“Ia demi untuk mengekalkan ketenteraman awam dan hubungan harmoni antara seluruh rakyat Malaysia yang terdiri daripada berlainan agama dan budaya masing-masing kerana dengan suasana sedemikian negara mampu mengorak langkah menuju kemajuan dan kemakmuran,” kata Wan Salim.

Semalam, Yang di-Pertuan Agong bertitah agar seluruh rakyat Malaysia tidak menjadikan isu agama sebagai polemik dan perbalahan politik.

Al-Sultan Abdullah bertitah semua pihak perlu menghormati kedudukan agama Islam sebagai agama Persekutuan seperti yang dinyatakan dalam Perkara 3 Perlembagaan Persekutuan dan kedudukan Raja-Raja Melayu sebagai Ketua Agama Islam.

“Namun demikian, agama-agama lain masih boleh diamalkan dengan aman dan damai. Semangat penuh toleransi rakyat Malaysia dalam kemajmukan yang ada sebenarnya adalah asas kekuatan utama negara,” titah Baginda. – MALAYSIAGAZETTE


Isu kalimah Allah bakal jadi polemik – Al-Sultan Abdullah

0

BANGI, Isnin – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah berasa gusar dengan isu penggunaan kalimah Allah kerana jika perkara itu gagal diselesaikan segera, maka, ia bakal menjadi polemik berlarutan sehingga boleh menjejaskan perpaduan nasional dan kesejahteraan negara.

Seri Paduka Baginda bertitah, polemik penggunaan kalimah Allah bukan merupakan pendekatan terminologi dan linguistik, sebaliknya berhubung isu akidah umat Islam dan sebarang kekeliruan akan hanya mengundang musibah.

Al-Sultan Abdullah justeru bertitah, kerajaan hendaklah mengharmonikan situasi semasa dan pada masa yang sama meletakkan penggunaan kalimah Allah pada konteks yang betul dengan mengambil kira keselamatan negara, kemaslahatan ummah dan kedudukan Seri Paduka dan Raja-Raja Melayu lain sebagai Ketua Agama Islam.

“Justeru, beta berasa gusar dengan isu penggunaan kalimah Allah yang jika gagal diselesaikan segera, bakal menjadi polemik berlarutan sehingga boleh menjejaskan perpaduan nasional dan kesejahteraan negara,” titah Seri Paduka sempena Sambutan Ulang Tahun Hari Keputeraaan Rasmi Seri Paduka Baginda Yang di-Pertuan Agong di Istana Negara hari ini.

Artikel berkaitan

Keputusan Tawaran Ke Tingkatan Enam Tahun 2022 Diumum 7 Julai

Pengangkutan awam percuma untuk OKU, pelajar sekolah

Fasa 2 SUKE dibuka tengah malam ini

PRK Parlimen Pulai, DUN Simpang Jeram pada 9 September

3,464 beri respon positif projek PSI

Pada sama sama, Seri Paduka bertitah, ketinggian dan kesucian agama Islam sekian lama terpelihara dalam pembentukan negara Malaysia merdeka sehingga Islam akhirnya didaulatkan sebagai agama Persekutuan iaitu termaktub dalam Fasal 1 Perkara 3 Perlembagaan Persekutuan seperti mana tercatat lipatan sejarah.

“Kedudukan agama Islam yang ditempatkan pada darjat yang amat tinggi di dalam Perlembagaan Persekutuan dicapai menerusi persefahaman dan persetujuan oleh semua pihak ketika negara memperoleh kemerdekaan.

“Ia adalah merupakan kesepakatan yang tercatit dalam lipatan sejarah bagi menentukan norma hidup bermasyarakat pasca kemerdekaan,” titah Seri Paduka.

Al-Sultan Abdullah sekali lagi menegaskan, sebarang polemik agama hendaklah diselesaikan segera demi perpaduan dan masa depan masyarakat dengan perkara ini menuntut jalan penyelesaian yang bijak, penuh kesantunan, semangat bertolak ansur serta akomodasi tinggi.

“Prinsip pertama Rukun Negara adalah kepercayaan kepada tuhan. Jelasnya, konsep beragama adalah amat penting dalam kehidupan masyarakat Malaysia dan agama tidak sewajarnya dijadikan asas kepada pertikaian dan perbalahan,” titah Seri Paduka.

Selain itu, Al-Sultan Abdullah menyifatkan sebarang polemik berhubung kait agama jika gagal ditangani dengan segera, umpama sumbu yang akhirnya bakal menyalakan api permusuhan antara kaum dan semua pihak wajar mengambil pendekatan bijak dan tertib serta disulami dengan semangat toleransi tinggi dalam berhadapan isu sensitif tersebut.

Hal ini kerana Seri Paduka menegaskan, kepelbagaian dan kerencaman landskap masyarakat yang selama ini menjadi keunikan dan tarikan kepada negara lain berpotensi mencetuskan prasangka, konflik, perbalahan dan pertelingkahan sekiranya tidak harmoni di bawah konsep perpaduan dan akhirnya menggugat kestabilan yang telah sekian lama terbina.

Oleh demikian, Yang di-Pertuan Agong bertitah lagi, pembentukan perpaduan dalam landskap demografi yang kompleks dengan kepelbagaian hendaklah dilaksanakan dalam konteks menyeluruh dan bukannya bersifat retorik serta kosmetik semata-mata.

“Bagi mencapai hasrat tersebut, kita hendaklah berusaha untuk mengurangkan perbezaan sesama kita sebagai rakyat Malaysia. Selanjutnya, kita hendaklah menanamkan semangat akomodasi serta toleransi dalam kehidupan seharian.

“Semangat perpaduan perlu disemai serta dibentuk di rumah dan selanjutnya dibaja dan disiram dengan pendidikan serta nilai-nilai murni hidup bermasyarakat di bangku sekolah dan seterusnya diperkasa di institusi-institusi pengajian tinggi,” titah Al-Sultan Abdullah.

Titah Seri Paduka, perpaduan memerlukan resepi yang efektif dengan hati yang terbuka, jiwa yang luhur dan semangat kesetiaan kepada raja dan negara.

“Lebih penting lagi, kita hendaklah tidak mempersoalkan apatah lagi mencampuri dan memandang rendah urusan serta kepercayaan agama yang diamalkan oleh bangsa lain,” titah Al-Sultan Abdullah.


Johari Abdul, Allahyarham Nik Aziz, Kit Siang dikurnia gelaran Tan Sri

0

BANGI, Isnin – Seramai 839 individu menerima darjah kebesaran, bintang dan pingat Persekutuan 2023 sempena Ulang Tahun Hari Keputeraan Rasmi Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Yang Dipertua Dewan Rakyat, Datuk Johari Abdul mendahului senarai penerima dengan dikurniakan darjah kebesaran Panglima Setia Mahkota (PSM) yang membawa gelaran Tan Sri.

Turut dikurniakan PSM ialah 25 individu lain termasuk Hakim Besar Sabah dan Sarawak, Datuk Abdul Rahman Sebli; Hakim Mahkamah Persekutuan, Datuk Nallini Patmanathan dan bekas Hakim Mahkamah Persekutuan, Datuk Seri Mohd Zawawi Salleh.

Artikel berkaitan

Pertemuan UMNO Bincang Pengagihan Kerusi

Kerajaan Perak akan dipertahankan hingga akhir penggal

5 pegawai Sivakumar ditamat perkhidmatan, 1 bertukar jabatan

Jumlah Mangsa Banjir Di Empat Negeri Kekal

Anwar masih ada sokongan majoriti tanpa UMNO, BN

Selain itu, bekas Menteri Besar Kelantan, Allahyarham Datuk Nik Abdul Aziz Nik Mat; Pengarah Urusan Kumpulan Engtex Group Berhad, Datuk Ng Hook dan Pengarah Urusan Kumpulan Maxim Global Berhad, Datuk Seri Gan Seong Liam.

Turut menerima PSM, Pengerusi DPS Resources Berhad, Datuk Seri Sow Chin Chuan; Pengarah Bebas Bukan Eksekutif Sime Darby Plantation Berhad, Datuk Seri Dr Nik Norzul Thani Nik Hassan Thani dan komposer, Datuk Seri Dr Ahmad Khan Nawab Khan.

Pengerusi Eksekutif Yuwang Group, See Hong Cheen @ See Hong Chen; Pengerusi Battersea Power Station Holding Company Limited, Datuk Jaganath Derek Steven Sabapathy; Pengarah Urusan Kumpulan DRB-Hicom Berhad, Datuk Seri Syed Faisal Albar Syed AR Albar.

Penerima lain PSM, Pengerusi dan Pengarah Perusahaan Sadur Timah Malaysia (PERSTIMA) Berhad, Datuk Wee Hoe Soon @ Gooi Hoe Soon; Pengarah Urusan Winfast Group of Companies, Datuk Seri Chee Chan Yau @ Cheah Chan Yau.

Selain itu, Pengarah Urusan Kumpulan Syarikat Ming Heng Motor Sdn Bhd, Datuk Koh Chui Ming; Presiden dan Ketua Pegawai Eksekutif Kumpulan Petroliam Nasional Berhad (PETRONAS), Datuk Tengku Muhammad Taufik Tengku Aziz.

Pengarah Urusan Cergas Murni Sdn Bhd, Datuk Paul Latimer; Pengerusi Eksekutif Bermaz Auto Berhad, Datuk Seri Yeoh Choon San; Pengarah Urusan dan Ketua Pegawai Eksekutif KK Land Group of Companies, Datuk Kong Hoi Chieng dan Pengarah Urusan Twin Arrow Fertilizer Sdn Bhd, Datuk Seri Lau Kuan Kam.

Turut menerima PSM, Panglima Tentera Laut, Laksamana Datuk Abdul Rahman Ayob; Panglima Tentera Darat, Jeneral Datuk Seri Mohammad Ab Rahman; bekas Menteri di Jabatan Perdana Menteri (Parlimen dan Undang-Undang), Datuk Seri Dr Wan Junaidi Tuanku Jaafar; Ahli Dewan Negara, Senator Datuk Seri Anifah Aman dan veteran politik, Lim Kit Siang.

Sementara itu, Ketua Pengarah Pendidikan, Datuk Pkharuddin Ghazali @ Mat Jali dan Ketua Setiausaha Perbendaharaan, Datuk Johan Mahmood @ Johan Mahmood Merican antara 28 penerima darjah kebesaran Panglima Jasa Negara (PJN) yang membawa gelaran Datuk.

Penerima PJN lain, bekas pemain badminton negara, Tan Aik Huang dan Pengerusi Yayasan Kebajikan Artis Tanahair, Datuk Irwan Shah Abdullah atau DJ Dave

Empat penerima darjah kebesaran Panglima Setia Diraja (PSD) yang turut membawa gelaran Datuk ialah Penolong Setiausaha Majlis Raja-Raja, Mohd Aseral Jusman; Ketua Protokol Jabatan Protokol dan Konsular Kementerian Luar Negeri, Mohd Aini Atan; Timbalan Ketua Setiausaha (Kabinet), Abdul Halim Hamzah dan Ketua Staf Markas Angkatan Tentera, Lt Jen Datuk Arman Rumaizi Ahmad.

Seramai 33 individu menerima darjah kebesaran Johan Mangku Negara (JMN), termasuk Timbalan Ketua Setiausaha (Komunikasi Strategik dan Industri Kreatif) Kementerian Komunikasi dan Digital, Mastura Ahmad Mustafa dan Ketua Pegawai Eksekutif BERNAMA, Roslan Ariffin.

Darjah kebesaran Johan Setia Mahkota (JSM) dikurniakan kepada 33 individu, antaranya penggiat seni, Fauziah Nawi; Ketua Polis Perlis, Datuk Surina Saad dan Ketua Polis Negeri Sembilan, Datuk Ahmad Dzaffir Mohd Yussof.

Penerima darjah kebesaran Johan Setia Diraja (JSD) ialah Asisten Ketua Staf Tadbir Pangkalan Udara Subang, Brig Jen Baharudin Abu Hassan; Ketua Jabatan Siasatan Jenayah Ibu Pejabat Polis Kontinjen Kuala Lumpur, Senior Asisten Komisioner (SAC) Habibi Majinji dan Timbalan Pengarah (Perisikan Siasatan Khas) Bahagian Perisikan Siasatan Khas Bukit Aman, SAC Mohammad Azlin Sadari.

Seramai 116 individu dikurniakan darjah kebesaran Bintang Kesatria Mangku Negara (KMN), termasuk Pensyarah Akademi Seni Budaya dan Warisan Kebangsaan (ASWARA), Dr Abdul Halim Husain dan Presiden Persatuan Sukan Orang Pekak Malaysia, Dr Ong Shin Ruenn.

Tahun ini juga menyaksikan enam orang menerima darjah kebesaran Bintang Kesatria Setia Diraja (KSD) dan 218 menerima darjah kebesaran Bintang Ahli Mangku Negara (AMN), termasuk Jurutera Sokongan BERNAMA, Mohd Halim Esham.

Pembantu Tadbir (Perkeranian dan Operasi) Bahagian Modal Insan BERNAMA, Rusliza Sahran pula antara 316 penerima Pingat Pangkuan Negara (PPN) manakala 56 individu dikurniakan Pingat Bentara Setia Diraja (BSD). – BERNAMA


Kerajaan tidak membenarkan sistem beraja diperolok

0

BANGI, Isnin – Kerajaan tidak akan membenarkan sistem beraja diperolok dan diganggu gugat atas nama kebebasan, tegas Datuk Seri Anwar Ibrahim.

Menurut Perdana Menteri, kerajaan akan mempertahankan dengan memastikan tindakan yang setimpal diambil ke atas mana-mana pihak yang cuba mengancam sistem beraja serta keluhuran Perlembagaan.

Jelasnya, raja laksana pohon dan tentunya institusi ini mesti tersemat dipelihara dengan baik

“Sesuai dengan bidalan Melayu bahawa ‘biar patah dayung di tangan, dengan jari ku kayuh jua,’” katanya dalam perutusan sembah tahniah dan selamat pada Sambutan Ulang Tahun Hari Keputeraan Rasmi Seri Paduka Baginda Yang di-Pertuan Agong di Istana Negara.

Artikel berkaitan

Pemberian elaun pelajar intern wajar dipertimbangkan

LPPR Tidak Ada Kuasa ‘Membersihkan’ Azam

Telah Diperbetulkan Oleh Pihak Berkuasa Tempatan

Kalimah Allah: Guang Eng cabar Muhyiddin dedah nama Menteri DAP

Datuk ditahan bersama emas RM60 juta, wang RM38 juta dan 17 kereta mewah

Anwar kemudian mewakili Jemaah Menteri dan seluruh rakyat Malaysia, menzahirkan sekalung penghargaan kepada Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah sejak bersemayam di atas takhta dalam menzahirkan sikap keprihatinan yang tinggi.

“Semoga Ke bawah Duli Yang Maha Mulia Tuanku dan Raja Permaisuri Agong serta seluruh kerabat sentiasa dilindungi dan dilimpahi taufik dan hidayah oleh Allah Subhaanahu Wa Ta’ala, dipanjangkan umur, diberkati dengan kesihatan dan sejahtera selalu.

“Moga Tuanku berdua terus kekal karar bersemayam di takhta singgah sana pemerintahan dengan kedaulatan, dilimpahi dengan segala kehormatan serta kebesaran dan sentiasa dalam perlindungan Allah Subhaanahu Wa Ta’ala jua,” katanya.


Noh Omar mungkin sertai PN – Azmin

0

BANGI, Isnin – Perikatan Nasional (PN) membayangkan kemungkinan bekas Pengerusi UMNO Selangor, Tan Sri Noh Omar menyertai gabungan berkenaan.

Pengerusi PN Selangor, Datuk Seri Mohamed Azmin Ali berkata, pada masa ini Noh sering berada di pentas PN untuk memberi sokongan dan menarik sokongan rakyat pada Pilihan Raya Negeri (PRN) Selangor.

“Tan Sri (Noh) tunggu apa lagi (kerana) dua atau tiga hari lepas di (Program Dialog PN) Sungai Besar dan malam ini di Tanjong Karang.

“Anak (Nurul Syazwani) dah masuk, ayah tunggu apa lagi?” katanya semasa berucap semasa Program Jelajah Selangor Baharu di Kompleks Pas Tanjong Karang di Kuala Selangor, Selangor pada malam Ahad.

Artikel berkaitan

Belanjawan 2023 : Jimat-cermat, tiada cadangan tangani isu kenaikan harga – Pakar

Segerakan  Peruntukan Diskriminasi Pekerja Muslim – Peguam

Saya tiada kuasa – Sanusi

42 kanak-kanak Palestin dibunuh Israel pada 2022

Pematuhan SOP Perlu Berterusan

Mohamed Azmin yang juga bekas Menteri Besar Selangor berkata, sebelum ini beliau dan Noh sering tidak mempunyai pandangan sama dalam banyak perkara.

“Tan Sri Noh Omar tak pernah setuju dengan saya, tapi Alhamdulillah malam ini kita bersama-sama di Tanjong Karang,” ujar beliau.

Bagaimanapun, Mohamed Azmin memberitahu, Noh mungkin menunggu waktu sesuai untuk mengumumkan kemasukan bekas Ahli Parlimen Tanjong Karang itu dalam PN.

“Boleh saya umum malam ini Tan Sri? Tak apa dia (Noh) ada strategi tersendiri,” jelas beliau.

Media pada 1 Mei lalu melaporkan, Noh mahu memastikan Parlimen Tanjong Karang sebagai kubu kuat PN sekali gus membantu kemenangan gabungan itu pada PRN Selangor.

Noh berkata, perjuangannya ketika ini untuk memastikan rakyat menyokong PN sama seperti usaha yang pernah dilakukan beliau lebih 30 tahun lalu dalam membangunkan Barisan Nasional (BN) di Parlimen Tanjong Karang. – SINARHARIAN


Anwar serah kepada Peguam Negara ambil tindakan ke atas Sanusi

0

BANGI, Selasa – Perdana Menteri, Datuk Seri Anwar Ibrahim menyerahkan sepenuhnya kepada Peguam Negara untuk mengambil tindakan bersesuaian terhadap kenyataan Menteri Besar Kedah, Datuk Seri Muhammad Sanusi Md Nor yang menuntut Pulau Pinang milik Kedah.

Menurut Anwar, kenyataan tersebut adalah tidak bertanggungjawab dan Polis Diraja Malaysia (PDRM) telah memulakan siasatan berdasarkan beberapa peruntukan undang-undang sedia ada.

Tambahnya, siasatan dilakukan di bawah Kanun Keseksaan dan Akta Hasutan.

“Sebahagian laporan telah dikemukakan kepada Peguam Negara dan menunggu untuk diambil tindakan.

Artikel berkaitan

Dadah bernilai RM11 juta dirampas dalam serbuan

Bekalan pasport cukup, kesesakan ekoran peningkatan mendadak

Muhyiddin bakal didakwa esok, mohon batal larangan luar negara

Ku Li dilantik sebagai Penasihat UMNO

PM lantik 5 individu anggotai badan penasihat khas Menteri Kewangan

“Kedudukan Negeri Pulau Pinang sebagai sebuah negeri dalam Malaysia yang berasingan daripada Kedah jelas termaktub di bawah Fasal (2) Perkara 1 Perlembagaan Persekutuan yang memperuntukkan bahawa Negeri-Negeri Persekutuan terdiri daripada Negeri-Negeri Tanah Melayu, termasuk Pulau Pinang.

“Mengapa perkara ini dibangkitkan? Apakah kerana nak gelojoh kuasa Pilihan Raya Negeri (PRN), kita korbankan prinsip Perlembagaan dan timbulkan huru hara. Ini menyebabkan timbul permasalahan,” katanya di Dewan Rakyat semasa Sesi Waktu Pertanyaan-Pertanyaan Menteri (MQT) hari ini.

Beliau berkata demikian bagi menjawab soalan Lim Guan Eng (PH-Bagan) yang meminta Perdana Menteri menyatakan tindakan ke atas gesaan Menteri Besar Kedah, Datuk Seri Muhammad Sanusi Md Nor bahawa Perlembagaan Persekutuan perlu dipinda untuk padamkan Pulau Pinang telah memecahbelahkan perpaduan rakyat.

Tambah Anwar, diharapkan melalui siasatan PDRM yang diserahkan kepada Peguam Negara, perkara tersebut dapat dihentikan dengan segera kerana telah melanggar prinsip Perlembagaan yang di perkenan Majlis Raja-Raja.

Isnin lalu, Sanusi mendakwa Pulau Pinang berada di bawah hak milik Kedah.

Pemimpin PAS Kedah itu juga berkata, Perak dan Perlis adalah satu-satunya negeri yang mempunyai sempadan dengan Kedah.

Bagaimanapun, Anwar meminta Sanusi untuk memahami Perlembagaan yang menyenaraikan Pulau Pinang sebagai salah satu daripada negeri di Semenanjung.

Oleh demikian, Sanusi meminta untuk Perlembagaan dipinda kerana berdasarkan kajian sejarah dan akademik, Kedah memiliki Pulau Pinang.


Baik Khairy sertai platform politik sedia ada – Tuan Ibrahim

0

BANGI, Selasa – Timbalan Presiden PAS, Datuk Seri Tuan Ibrahim Tuan Man menasihati rakan-rakan yang disisihkan UMNO supaya tidak menubuhkan parti baharu, sebaliknya memanfaatkan platform politik sedia ada dengan menyertai Perikatan Nasional (PN).

Menurut Tuan Ibrahim, penubuhan parti baharu berpaksikan Melayu-Islam cuma mendatangkan kerugian buat orang Melayu sendiri sehingga langkah itu cenderung menguntungkan musuh politik.

Saranan itu merujuk kenyataan bekas Ketua Pemuda UMNO, Khairy Jamaluddin yang memberi gambaran mungkin tidak akan menyertai mana-mana parti politik sedia ada, sebaliknya mahu menubuhkan sebuah lagi parti politik baharu.

“Setakat ini ia masih belum pasti. Apa pun, PAS melihat tiada keperluan untuk wujudkan parti baharu kerana ia hanya akan memecahkan sokongan.

Artikel berkaitan

Dewan Rakyat kecoh ketika bahas usul percaya terhadap PM

Al Fatihah : Mohd Isa pemimpin tegar, perjuangkan penduduk miskin sejak dulu

Kes positif Covid-19 menurun kepada 5,809

Penganggur mengaku kelar ibu, adik berdepan hukuman penjara 80 tahun

Azlan Man didakwa buat tuntutan palsu bernilai RM1.18 Juta

“Adalah lebih baik, rakan-rakan bekas UMNO menyertai PN sama ada menjadi terus ahli PN atau menyertai mana-mana parti komponen dalam PN.

“Ini kerana, kewujudan banyak parti Melayu hanya akan merugikan kita dan menggembirakan musuh politik,” katanya.

Meskipun sesiapa sahaja berhak menubuhkan parti politik, Ketua Penerangan BERSATU, Datuk Razali Idris pula berkata, mengambil kira perjalanan karier politik Khairy yang luas dan masih segar, adalah sesuai jika bekas Ahli Parlimen Rembau itu menyertai platform parti sedia ada yang memiliki prinsip perjuangan sama seperti parti yang beliau pernah anggotai sebelum ini.

Razali turut menyuarakan kebimbangan sekiranya Khairy terus ‘berdegil’ mahu menubuhkan parti baharu kerana langkah itu mungkin akan memberi menghakis imej dan reputasi bekas Menteri Kesihatan itu dalam kancah politik negara.

“Nak buka parti baharu bukan satu perkara yang mudah dan bukan satu perkara yang boleh dianggap enteng pada saya. Lebih baik meneruskan perjuangan karier politiknya yang masih lagi segar. Lbih baik pilih satu platofrm parti yang sudah ada.

“Kalau Khairy terbabit dalam Pilihan Raya Negeri (PRN) nanti dengan satu parti baharu dan wadah baharu, saya jangkakan nama beliau akan menurun.

“BERSATU terbuka sama ada dia nak pergi (sertai) PAS sekali pun kita sokong dan alu-alukan, janji di bawah payung PN. Sebab PN gabungan parti yang tonggak majoriti besarnya adalah Melayu serta perjuangannya sama seperti Barisan Nasional (BN) dahulu,” katanya. – BERITAHARIAN


Dek kerana Tun M tidak sehaluan, DAP mahu gelaran Tun ditarik balik

0

BANGI, Khamis –
Naib Presiden PAS, Datuk Idris Ahmad mengkritik kembali apa cadangan yang diusulkan oleh Ahli Parlimen, Jelutong RSN Rayer yang mahu gelaran Tun daripada Mahathir ditarik balik serta-merta.

Naib Presiden Pas, Datuk Idris Ahmad

Ekoran itu, Idris Ahmad memaklumkan dek kerana Tun Dr Mahathir tidak sehaluan dan sebumbung dengan mereka, maka cadangan untuk penarikan gelaran Tun ini dilontarkan dengan sewenang-wenangnya.

“K
adang-kadang tun tidak sehaluan, dengan mereka maka dengan mudah-mudah untuk mencadangkan, gelaran tun ini diberikan dan ditarik balik kepada Tun Mahathir.”

Justeru, dengan nada  sinis beliau berkata, gelaran Tun daripada Mahathir boleh ditarik balik sekiranya bekas Perdana Menteri itu benar-benar antara figura yang menyokong perjuangan komunis dan terlibat dengan dakyah kumpulan pelampau.

Artikel berkaitan

Kes Batu Puteh, Sultan Johor terima laporan Pasukan Petugas Khas

KKM akan bincang semula pelaksanaan cukai vape

Tanah Rizab Melayu meningkat lebih 29 peratus di Selangor

Sekadar Beri Bantuan Tidak Dapat Atasi Kemiskinan Rakyat – Tun M

13 Ditahan Pandu Secara Mabuk Sekitar Ibu Negara

“
Boleh tarik gelaran tun kalau tun ini menyokong perjuangan komunis, kalau tun ini yang membawa gelaran abu chin pen, boleh tarik baliklah, kalau tun ini terlibat dalam menyokong, sepertimana, kumpulan-kumpulan pelampau”

Namun baginya, gelaran dan anugerah yang selama ini dirangkul oleh Mahathir tidak akan mudah ditarik begitu sahaja kerana, Tun Mahathir antara tokoh dan figura yang banyak mencurahkan sumbangan serta membangunkan negara ini.

Sehingga kini, Mahathir sudah membawa gelaran Tun lebih dua dekad lamanya sebaik sahaja bersara sebagai Perdana Menteri buat pertama kali pada tahun 2003.

Beliau berkata demikian kepada TV Pertiwi di lobi Parlimen pada Rabu.

Sebelum ini, negara kecoh dengan apa yang dilontarkan oleh Rayer saat persidangan Dewan Rakyat kelmarin dan mendakwa Mahathir kian mengkritik institusi diraja sewaktu mengadakan persidangan Proklamasi Melayu secara tertutup pada Isnin.


Dewan Rakyat tidak pernah bahas Laporan Ketua Audit Negara 2021 – PN

0

BANGI, Selasa – Perikatan Nasional membantah Dewan Rakyat membahaskan Laporan Ketua Audit Negara (LKAN) 2021, lalu menyebabkan kekecohan selama satu jam.

“Semakan kami sepanjang perjalanan Dewan Rakyat tidak pernah LKAN dibentang dibahaskan,” kata Takiyuddin Hassan (PN-Kota Bharu), dan menambah laporan itu hanya perlu dibentangkan.

Kenyataan ketua whip PN itu disokong oleh semua Ahli Parlimen gabungan itu yang setuju LKAN tidak perlu dibahaskan.

Laporan itu dipercayai audit bagi tahun yang mana darurat diisytiharkan ketika wabak Covid-19 melanda. Ia diisytiharkan ketika pentadbiran Muhyiddin Yassin.

Takiyuddin mendakwa membahaskan LKAN bertentangan dengan Perkara 107(1) Perlembagaan, yang menyatakan laporan itu hendaklah dibentangkan di hadapan Dewan Rakyat.

Katanya, LKAN “hanya perlu dibentangkan sahaja di atas meja Parlimen dalam Dewan Rakyat”.

Blok pemerintah bagaimanapun menekankan bahawa tidak salah kedua-dua pihak bersama-sama membahaskan laporan audit itu untuk pembaharuan Parlimen, membaik pulih perkara “tak betul”, menyelamatkan wang negara, dan pembaharuan Parlimen.

Artikel berkaitan

Wartawan Pakistan hilang telah dihantar pulang

8.7juta golongan B40 terima RM1.67bil melalui Sumbangan Tunai Rahmah

Lynas rayu MOSTI gugur syarat tidak hasilkan lagi sisa radio aktif

Pertemuan Anwar-Ahmad beri hasil baik kepada Kelantan

Kementerian Pertahanan sedia 40 buah rumah percuma buat veteran ATM

“Ini bukan laporan kedai kopi, ini laporan ketua audit negara. Apa salahnya kita sama-sama tengok?” soal Hassan Karim (PH-Pasir Gudang).

Kedua-dua blok bertikam lidah sehinggalah Speaker Dewan Rakyat, Johari Abdul, mencelah dan memutuskan LKAN perlu dibahaskan.

Beliau berkata laporan itu mesti dibahaskan kerana prosiding Jawatankuasa Kira-kira Awam, yang meneliti LKAN, tidak terbuka kepada umum.

“Ramai yang meminta laporan ini dibahaskan secara terbuka. Saya dengan ini mengarahkan perkara ini dibahaskan,” katanya.

Menteri di Jabatan Perdana Menteri Azalina Othman Said membentangkan usul membahaskan LKAN 2021 selepas Dewan Rakyat selesai berehat. – FMT


MH17 : Ukraine – Russia bertemu muka buat pertama kali depan hakim ICJ

0

BANGI, Selasa –  Hampir sebulan lagi mengenang tragedi pesawat MH17 yang ditembak jatuh pada 2014, Mahkamah Tertinggi Pertubuhan Bangsa-bangsa Bersatu,
PBB, hari ini akan mendengar daripada pihak Ukraine dan Russia secara bersemuka, buat pertama kalinya sejak nahas pesawat berkenaan.

Pesawat MH17
berkecai selepas berlepas dari Amsterdam menuju ke Kuala Lumpur didakwa akibat tembakan peluru berpandu buatan Rusia pada ketika  pertempuran sedang berlaku di  antara pemisah pro-Rusia dan tentera kerajaan Ukraine.

Pertemuan bersemuka ini juga adalah julung kalinya bagi Ukraine dan Rusia  di ICJ sejak Moscow melancarkan pencerobohan besar-besaran ke atas Ukraine pada 24 Februari tahun lalu.

Hakim Mahkamah Keadilan Antarabangsa (ICJ) akan mendengar dakwaan Ukraine bahawa Moscow melanggar perjanjian anti-keganasan PBB dengan melengkapkan dan membiayai pasukan pro-Russia yang disimpulkan oleh penyiasat antarabangsa menembak jatuh pesawat itu di timur Ukraine.

Artikel berkaitan

Jumlah mangsa banjir Johor meningkat hampir 40,000

Selesaikan masalah umat Islam dengan adil, secepat mungkin – Agong

Nga Kor Ming suruh Hadi bertaubat

SPRM siasat dakwaan Menteri Pelancongan berlaku rasuah di KLIA

Tiada pindaan rancangan pengeluaran penuh 55, 60 tahun – KWSP

Menurut Reuters
, difahamkan, Ukraine akan terlebih dahulu membuat pembentangan kes dan kemudian disusuli Russia.

Moscow  didakwa menyokong pemisah pro-Russia yang dipersalahkan atas kejadian menembak jatuh pesawat penumpang itu mengakibatkan kesemua 298 penumpang dan anak kapal terbunuh.

Moscow sebelum ini berusaha memastikan kes ICJ ditolak, dengan alasan mahkamah tidak mempunyai bidang kuasa.

Pada November lalu, tiga orang, iaitu dua lelaki Rusia dan seorang warga Ukraine disabitkan kesalahan membunuh atas pembabitan mereka dalam kejadian MH17, mereka dijatuhi
 hukuman
penjara seumur hidup.

Keputusan mahkamah itu juga  mendapati bahawa Russia mempunyai ‘kawalan keseluruhan’ ke atas pasukan di Republik Rakyat Donetsk yang memisahkan diri di timur Ukraine sejak pertengahan Mei tahun 2014.

ICJ juga mendapati Russia melengkapkan dan membiayai pemberontak di timur Ukraine yang bertanggungjawab atas tragedi MH17 akan menjadi kekalahan bagi Moscow, yang berulang kali menafikan menghantar tentera atau peralatan ketenteraan ke timur Ukraine pada 2014.

Ia boleh meningkatkan tuntutan undang-undang untuk ganti rugi atau pampasan bukan sahaja dari Ukraine tetapi juga daripada individu mangsa konflik.

Rusia memboikot perbicaraan di mahkamah pada Mac 2022 yang menangani permintaan Ukraine untuk mengenakan langkah kecemasan dalam satu lagi kes ICJ yang mana Kyiv menentang dakwaan Moscow pihaknya menceroboh Ukraine untuk mencegah pembunuhan beramai-ramai terhadap penutur Russia.

Keputusan ICJ, mahkamah tertinggi PBB untuk pertikaian antara negara, adalah mengikat tetapi tidak mempunyai mekanisme penguatkuasaan.

Presiden Rusia, Vladimir Putin juga menjadi subjek waran tangkap oleh ICJ juga di The Hague, atas tuduhan jenayah perang ke atas penculikan kanak-kanak Ukraine, bagaimanapun Kremlin menafikan tuduhan itu.